ועדת הכלכלה, כנסת 20, פרוטוקול מספר 196, 2016-03-09 09:30

איתן כבל: בוקר טוב לכולם.

איתן כבל: אני פותח את ישיבת ועדת הכלכלה.

איתן כבל: על סדר-היום: תקנות התעבורה (תיקון מס'...), התשע"ו-2016, בדבר גלגינוע (קורקינט חשמלי) ואופניים חשמליים.

איתן כבל: גברתי מנהלת הוועדה, היועצת המשפטית, חברי מנכ"ל משרד התחבורה, רשמת, דובר, אורחים נכבדים, תודה.

איתן כבל: חבר הכנסת חמד עמאר, שמאוד מאוד פעיל וראש השדולה למאבק בתאונות הדרכים.

איתן כבל: שלום לכם.

איתן כבל: ברשותכם, אני רוצה לפתוח בענייני דיומא, לא כוועדת החוץ והביטחון אלא בכובע אחר שלנו כוועדת הכלכלה, בכל הנוגע בטיפול בעסקים הקטנים שנפגעים כתוצאה מהפיגועים.

איתן כבל: אני אומר זאת בצורה מאוד ברורה: המפגעים מבקשים לפגוע ולהרוג ולצערי לעיתים מצליח להם והם מצליחים להרוג בנו ולפצוע בנו.

איתן כבל: לפחות דבר אחד אני פונה לממשלה בעת הזאת ואני אומר זאת בכובעי כיו"ר ועדת הכלכלה: למען השם, שיהיה טיפול אינטנסיבי בכל הנוגע לעסקים הקטנים.

איתן כבל: הנושא הזה עולה פעם אחר פעם, גל אחר גל וזה חוזר לשולחננו.

איתן כבל: עסקים קטנים נסגרים, משפחות אפילו מתרסקות כתוצאה מהעניין הזה.

איתן כבל: בזמן הקרוב נשת

איתן כבל: דל שוב להעלות את הנושא הזה לסדר-יום.

איתן כבל: אנחנו נעשה בירורים עם כמה גורמים, בעיקר בעיריית ירושלים אבל לצערי זאת לא רק ירושלים.

איתן כבל: זאת גם יפו שמתרוקנת וזאת עכו, בעיקר באותם מוקדי חיכוך.

איתן כבל: לפני כעשרה ימים ביום שישי, מצאתי את עצמי בפיזור הבוקר של הילדות שלי.

איתן כבל: פתאום באו אלי כמה חבר'ה צעירים ערביים תמימים.

איתן כבל: פתאום הרגשתי שבראש שלי אני מגלגל מקרים ותגובות בלי לשלוט בזה.

איתן כבל: מכיוון שהייתי עם הילדה הקטנה שלי ומכיוון שאיבדנו כל יכולת לדעת מי הוא מה.

איתן כבל: עד לפני זמן לא רב ידענו לומר, או לפחות אמרנו שזה מגיל מסוים, לא אישה בהריון וכדומה – אין כללים.

איתן כבל: ברגע שנפרצו הכללים, אז לפחות אני אומר שתדע הממשלה שלא תשבור גם היא את אותם בעלי עסקים ואת הסוחרים בירושלים ובאזורים נוספים.

איתן כבל: במעבר חד, אנחנו עוברים לנושא.

איתן כבל: אני יודע שחלקכם חוו את הפקקים כמוני.

איתן כבל: ה"ווייז" היה חכם הבוקר והעבירו אותנו דרך האירוע.

איתן כבל: בגלל שהיה אירוע, אז הרחיקו כלי רכב מהאזור והאזור נהיה דליל וה"ווייז" כיוון לשם.

איתן כבל: העיקר שהגענו וכולנו בריאים ושלמים.

איתן כבל: הבוקר אנחנו עוסקים בתקנות התעבורה, התש"ו-2015, בדבר גלגינוע (קורקינט חשמל) ואופניים חשמליים.

איתן כבל: אדוני המנכ"ל, אני מאוד מעריך את העובדה ששיתוף הפעולה בינינו לבין המשרד לבניכם מוליד תקנות מהירות.

איתן כבל: אני מקווה שנצליח לקדם אותן כמה שיותר מהר ובאמת לקבל את כל הבקשות שאני חושב שצריכות להיות חלק מהתקנות האלה.

איתן כבל: אני רוצה להוסיף ולומר נקודה נוספת עליה גם שוחחתי איתך.

איתן כבל: אני רוצה לומר לנציגי המשטרה שהעבודה שאתם מעבירים את מתן הסמכויות לפנים, זה פשוט לא מקובל עלינו.

איתן כבל: אני אומר זאת ואני אבהיר זאת גם לשר.

איתן כבל: זה ממש לא מקובל עלינו.

איתן כבל: אני כבר לא מדבר על עניינים נוספים שלא נפרט אותם כאן, אדוני המנכ"ל.

איתן כבל: אני אומר בצורה מפורשת שאנחנו לא מקבלים את זה.

איתן כבל: מקומן של התקנות ומקומן של כל הפעולות הנוגעות למאבק בתאונות הדרכים וכל חומר האכיפה צריך להיות תחת קורת גג אחת.

איתן כבל: הגענו לירח ומזמן האדם הראשון דרך על הירח ואפשר למצוא את הניסוח ואת הבית המשפט.

<אתי בנדלר: אין בעיה עם הבית המשפטי, אני חושבת שכולם מודעים לזה.

<אתי בנדלר: הבעיה היא עם ההחלטה של המשטרה ללכת - - -

<שרית פילפסון: חשוב לציין ולהדגיש שמדובר בהרחקת - - -

איתן כבל: לפני כן אני רוצה לומר.

איתן כבל: הוועדה הזאת, בעניין הזה, לקחה פה מהלך שאף אחד לא הלך איתו ואני כן הלכתי איתכם ועם המשטרה וזאת בניגוד לכל העמדות שהיו מונחות כאן על השולחן.

איתן כבל: זאת אומרת, אנחנו הולכים יד ביד, רואים את הדברים עין בעין.

איתן כבל: כאשר מגיעים לעשות את הפעולה, אני מוצא שאתם מחפשים לכם אכסניה אחרת.

<שרית פילפסון: אני רוצה לדבר באכסניה של המשטרה.

<שרית פילפסון: נמצא כאן נציג של המשרד לביטחון פנים ואולי הוא יוכל להרחיב מבחינת המשרד לביטחון פנים.

<שרית פילפסון: קודם כל, מדובר בהרחבת סמכויות אכיפה לפקחים ולא בהעברה.

<שרית פילפסון: מדובר בסמכות שיורית, זאת אומרת, הסמכות נשארת למשטרת ישראל כתמיד.

<שרית פילפסון: מאחר ולמשטרת ישראל יש תיעדוף באכיפה ונמצא כי חלק מהתיעדוף הוא לא באכיפה כלפי רוכבי אופניים על המדרכות עצמן, הוחלט להרחיב את סמכויות האכיפה לפקחים.

<שרית פילפסון: אפשר לבוא ולומר שבמשך הרבה מאוד זמן, כשמדובר באמת בדבר חשוב שנבע מהציבור, מהולכי הרגל על המדרכות ומשתמשי הדרך שאמרו שהם רוצים להרגיש בטוחים גם במקום הזה.

<שרית פילפסון: על אף שלמשטרת ישראל תיעדוף האכיפה הוא קצת אחרת, החליט השר לביטחון פנים לקחת את היוזמה ולקדם את זה.

<שרית פילפסון: אחרת, אני סבורה כנציגת המשטרה – עוד פעם, אני לא נציג רק של השר - - -

איתן כבל: אני רוצה להזכיר שלפני שהשר התמנה לתפקידו ואני מברך על-כך, אנחנו כאן בוועדה כבר עסקנו בזה.

איתן כבל: לך ולי כבר היו שיחות בעניין הזה.

<שרית פילפסון: כי היתה הצעת חוק פרטית של חברת הכנסת מירב בן-ארי.

איתן כבל: נכון והלכנו וקידמנו.

איתן כבל: אני גם אדבר היום עם השר.

איתן כבל: אנחנו לא נולדנו אתמול, אנחנו מכירים כבר חוק וחצי ואיך אפשר לנהל אותו.

איתן כבל: כל הדברים האלה צריכים להיות תחת קורת גג אחת.

איתן כבל: אני חושב שגם משרד התחבורה זה גם הרצון שלו לייצר את המצב הזה.

<עוזי יצחקי: בהחלט.

<עוזי יצחקי: אני מצטרף לבקשה של יושב ראש הוועדה.

<עוזי יצחקי: אני חושב שפה זה צריך להיות המגרש לדון בעניין הזה, כדי להשלים את כל התמונה.

<עוזי יצחקי: מבחינה מקצועית, עמדתנו שזה צריך להידון פה בוועדת הכלכלה.

<אתי בנדלר: גברת פיליפסון, הטענה של יושב ראש הוועדה, אם אני אעשה קונקרטיזציה של הטענה הזאת, היא לא נגד הענקת סמכויות לפקחים עירוניים לאכוף עבירות תעבורה.

איתן כבל: נהפוך הוא.

<אתי בנדלר: הוועדה מאוד רוצה בעניין הזה והיא דיברה על זה כבר במשך מספר קדנציות, קל וחומר בקדנציה האחרונה בראשותו של חבר הכנסת איתן כבל.

<אתי בנדלר: הטענה שעלתה עוד בכנסת הקודמת היא נגד הניסיון לעגן את העברת הסמכויות הזאת לא בפקודת התעבורה אלא באיזו הצעת חוק לייעול האכיפה ברשויות המקומיות שתידון בוועדת הפנים ולהעביר לוועדת הפנים ואיכות הסביבה את הסמכות לא רק לדון בהצעת החוק אלא גם בשאלה איזה עבירות תעבורה ובאיזה תנאים האכיפה תיעשה בידי פקחים עירוניים.

<אתי בנדלר: על זה מדובר.

איתן כבל: נציג המשרד לביטחון פנים, יש לך מה לומר?

<חיים אמיגה: אני מהלשכה המשפטית במשרד לביטחון פנים.

<חיים אמיגה: תזכיר החוק שהופץ והוא לקראת הליכי גיבוש לקראת טיוטת חוק, נעשה בתיאום מלא של כלל משרדי הממשלה הרלוונטיים, לרבות משרד התחבורה, לרבות משרד הפנים.

<חיים אמיגה: הנוסח הזה והרעיון הזה לקבוע את זה כחוק נפרד מפקודת התעבורה היה על דעת כל הגורמים שהיו שותפים לכך.

<חיים אמיגה: לא שמענו רעיונות אחרים.

<אתי בנדלר: אני יכולה להציע לך: תיקון לפקודת התעבורה, פשוט מאוד.

איתן כבל: אדוני, אני רוצה לומר לך את הדבר הבא: הפרוטוקול מלא במלל רק שלי.

איתן כבל: שרית, את זוכרת שדיברתי על העניין הזה כבר מהדיונים הראשונים, כשעלה עניין הפקחים.

איתן כבל: כל הסיפור הזה חייב להיות תחת קורת גג אחת.

איתן כבל: אנחנו מוליכים את זה, אנחנו אלה שהוצאנו את זה.

איתן כבל: הרי התקנות היו אמורות להיות במקום אחר, תקנות אחרות לגמרי ממה שמונח כאן לפנינו.

איתן כבל: אני רוצה להזכיר את זה.

איתן כבל: הרעיון לייצר פיקוח ושהפקחים העירוניים ייכנסו לזה, הולכתי את זה אפילו בניגוד לעמדת חלק מחברי לאופוזיציה מסיבות אידיאולוגיות ואחרות ואני לא אפתח עכשיו את הדיון.

איתן כבל: אני רוצה גם להזכיר את זה.

איתן כבל: אני מבקש מאדוני ואני גם אשוחח מהשר ואבקש גם מגברתי לבוא בדברים עם הגורמים אצלכם.

איתן כבל: אנחנו מבקשים שהתיקון יהיה לפקודת התעבורה.

איתן כבל: אדוני המנכ"ל, אני מבקש גם את התערבותך אל מול השר שלך.

<עוזי יצחקי: בהחלט.

איתן כבל: תודה אדוני.

איתן כבל: אני מבקש להתחיל את הדיון.

<עוזי יצחקי: אני אציג באופן כללי וקצר.

<עוזי יצחקי: הבאנו את התקנות כפי שהבטחנו והתחייבנו.

<עוזי יצחקי: אני מודה שלקח קצת זמן, כי היה מדובר פה בהרבה מאוד גורמים שנוגעים בדבר.

<עוזי יצחקי: היו הרבה מאוד הליכים בירוקרטיים ומקצועיים אבל גיבשנו ותיקנו עם הצעה לאישור, גם את האופניים החשמליים וגם את הקורקינט.

<עוזי יצחקי: מעכשיו לא אומרים יותר "קורקינט חשמלי" אלא "גלגינוע".

<עוזי יצחקי: האקדמיה ללשון אישרה את המונח.

<עוזי יצחקי: אנחנו מציעים פה כמה וכמה דברים.

<עוזי יצחקי: השימוש בגלגינוע יהיה חוקי אם הוא עומד בתקן ישראל.

<עוזי יצחקי: נכתב תקן ישראל.

<עוזי יצחקי: משרד התחבורה השקיע הרבה מאוד כסף, מאות אלפי שקלים, בהכנת תקן ישראלי.

<עוזי יצחקי: התקן הזה קובע את ההיבטים הטכניים של הכלי, הספק של עד 250 ואט, מהירותו עד 25 קמ"ש ומשקלו העצמי עד 30 קילו.

<עוזי יצחקי: גיל הרכיבה יהיה 16 לפחות.

<עוזי יצחקי: הוא פטור מחובת רישיון רכב ורישיון נהיגה.

<עוזי יצחקי: הרכיבה תהיה על שביל אופניים או על הכביש ויחולו עליה איסורים הקיימים היום לגבי האופניים לעניין אופן הרכיבה, הפעלת מטען, הצמדות לרכב וכדומה.

<עוזי יצחקי: הרוכב על הכלי יחבוש קסדה ובזמן שנדרש אז גם אפוד זוהר.

<עוזי יצחקי: דבר נוסף שאנחנו משלימים אותו זה הוראת שעה שניתנה לחצי שנה.

<עוזי יצחקי: הקדמנו את החצי שנה ואנחנו אישרנו יחד עם שרי התחבורה וביטחון פנים שגיל המינימום לרכיבה על אופניים חשמליים יעלה מגיל 14 לגיל 16.

<עוזי יצחקי: אני חושב שיש פה בשורה גדולה ומשמעותית ושינוי גדול.

<עוזי יצחקי: כדי להשלים את התמונה, אנחנו לא רק הבאנו תקנות אלא בחודשים האחרונים גם גיבשנו תכנית עבודה מלאה וכוללת לטיפול בכל העניין של אופניים חשמליים וגלגינוע.

<עוזי יצחקי: כמו שציינתי, העניין של הגיל, המהירות שתיקבע היום בתקנות, מקום הרכיבה.

<עוזי יצחקי: אנחנו גם עדכנו את הנחיות התכנון החדשות לשבילי אופניים.

<עוזי יצחקי: אתמול ציינתי בדיון של הוועדה למלחמה בתאונות הדרכים, שאנחנו משקיעים כל שנה 60 מיליוני שקלים ברשויות המקומיות.

<עוזי יצחקי: הרשויות המקומיות גם הן משקיעות בעצמן.

<עוזי יצחקי: נמצאת כאן נציגת עיריית תל-אביב, סגנית ראש העיר.

<עוזי יצחקי: בחודש האחרון הם אישרו מתקציב העירייה 25 מיליוני שקלים לטובת הגדלת שבילי אופניים.

<עוזי יצחקי: יש עוד הרבה עיריות שהולכות בכיוון הזה.

<עוזי יצחקי: אנחנו הוצאנו ורעננו את כל ההנחיות העדכניות בעניין הזה בעירוני.

<עוזי יצחקי: אנחנו גם מקדמים פרויקט בינעירוני מאוד גדול, "אופני דן", בהשקעה של רבע מיליארד שקלים, שיקשור את כל הרשויות במטרופולין תל-אביב ברשת של שבילי אופניים לתחנות הרכבת, לאזורי העסקים הראשיים בתל-אביב.

<עוזי יצחקי: בהחלט יהיה פה מהלך משולב.

<עוזי יצחקי: יחד עם המשרד להגנת הסביבה מעודדים מעסיקים לרכיבה על אופניים.

<עוזי יצחקי: המשרד להגנת הסביבה מאפשר מימון של שיפוץ מלתחות, שירותים ומקלחות לגורמים שבאמת יעודדו.

<עוזי יצחקי: כל תחנת רכבת חדשה, כפי שציינתי אתמול, מחוברת לשביל אופניים.

<עוזי יצחקי: ראה תחנות הרכבת החדשות כמו התחנות ברעננה מרכז ורעננה מערב, שכבר הושלמו והן ממתינות להפעלה.

<עוזי יצחקי: כמובן גם התחנות החדשות של רכבת העמק שייפתחו השנה ורכבת הגליל-כרמיאל שתיפתח בשנה הבאה.

<עוזי יצחקי: מדובר פה גם בחובת חבישת קסדה.

<עוזי יצחקי: בעניין האכיפה, גם מתן סמכויות לרשויות מקומיות.

<עוזי יצחקי: אני חייב לציין את משטרת ישראל שעם כל המטלות והמשימות והאתגרים הרבים שמונחים לפתחה של משטרת ישראל בתקופה האחרונה וראינו זאת לצערנו הרב גם אתמול, היא מבצעת אכיפה והיא התחילה לבצע אכיפה מסיבית יותר על אופניים חשמליים.

<עוזי יצחקי: אני רואה את זה בעבודות על הרכבת הקלה בתל-אביב.

<עוזי יצחקי: הם מבצעים שם עבודות אכיפה מאוד מסיביות על נתיבי תחבורה ציבורית ונותנים מענה גם לעניין של אופניים.

<עוזי יצחקי: אני רואה את זה גם מתלונות שמגיעות אלינו ובעניין הזה זה טוב.

<עוזי יצחקי: דברים נוספים.

<עוזי יצחקי: בנושא ההסברה תקצבנו קמפיין מאוד רחב, כולל טלוויזיה, כדי להביא את זה לסדר היום הציבורי.

<עוזי יצחקי: האנשים יהיו יותר מודעים, גם ההורים, גם הילדים, גם משתמשי הדרך כולם.

<עוזי יצחקי: הקמפיין הזה, לאחר שיאושרו התקנות והנוסח, הוא ייצא לאור בחודש הקרוב.

<עוזי יצחקי: נמצא פה דובר משרד התחבורה שמוביל את המהלך הזה יחד עם הרשות הלאומית לבטיחות וזה ייתן מענה נוסף.

<עוזי יצחקי: לגבי היבט החינוך.

<עוזי יצחקי: נמצא פה נציג של משרד החינוך.

<עוזי יצחקי: אני חייב לציין משרד החינוך על העבודה המאוד מקיפה בתחום הזה.

<עוזי יצחקי: 850 כיתות נמצאות בפרויקט.

<עוזי יצחקי: דבר נוסף.

<עוזי יצחקי: ברגע שאנחנו מסדירים את התקנות של הגלגינוע ושל האופניים החשמליים, כפי שפה יאושרו – אני רוצה להדגיש שצצים לאחרונה כלים שונים עם כל מיני המצאות מחו"ל ושיפורים ישראלים.

<עוזי יצחקי: כל הכלים הללו יהיו לא חוקיים, איסור מוחלט ועבריין מי שמשתמש בהם.

<עוזי יצחקי: גם בעבודה שלנו ושל פקחי משרד התחבורה יחד עם פקחי משרד הכלכלה וגם משטרת ישראל עובדים בשיתוף פעולה מלא.

<עוזי יצחקי: ראיתם לאחרונה בתקשורת שנכנסנו לחנויות ולא מצאנו גלגינוע ולא מצאנו אופניים חשמליים, מצאנו אופנועים.

<עוזי יצחקי: בזה אנחנו נילחם, נחרים את זה, כולל גם פעילות שאנחנו עושים יחד עם המכס בנמלי ישראל.

איתן כבל: תודה אדוני.

איתן כבל: ראיתי את התקנות.

איתן כבל: נכון שחלקם הגדול של הדברים עליהם שוחחנו ודיברנו בדיון הקודם אכן נמצאים אבל עדיין יש כמה וכמה דברים שלא ראינו אותם.

איתן כבל: אנחנו נקיים על זה דיון.

איתן כבל: גברתי היועצת, איך את רוצה שנתקדם מכאן?

<אתי בנדלר: השאלה, אדוני, האם אתה רוצה להתייחס לדברים הכלליים, שבאו לידי ביטוי במסמך שנשלח לוועדה ושחלקם נסרקו על-ידי מנכ"ל המשרד?

<אתי בנדלר: אני, למשל, רוצה להפנות את תשומת הלב לנושא הביטוח שלא דובר עליו.

איתן כבל: ברשותכם, אני רוצה לומר.

איתן כבל: הגיל המינימאלי מופיע, מהירות נסיעה מופיעה, מקום הרכיבה מופיע, חובת חבישה על קסדה מופיעה.

<אתי בנדלר: אני אומר לאדוני על קצה המזלג.

<אתי בנדלר: קודם כל, יש הבדל בין מה שמוצע לגבי חובת חבישת קסדה על רוכבי אופניים, לבין מה שמוצע לגבי גלגלינוע.

<אתי בנדלר: לגבי גלגינוע, מה שמוצע כאן, זה שהחובה לחבוש קסדה תחול תמיד.

<אתי בנדלר: הבעיה שלי היא, שקיים ויכוח עוד מתחילת שנות אלפיים.

<אתי בנדלר: אני אומרת ואמרתי הרבה מאוד פעמים שהמשתמש הסופי, או ההורה של המשתמש הסופי, כשהוא בא לרכוש קסדה לילדו, כל מה שהוא צריך לדעת זה האם מסומן על זה שזה עומד בתקן.

<אתי בנדלר: זאת החובה היחידה, להבנתי, שאפשר להטיל על סבתא אתי כשהיא הולכת לקנות קסדה לנכד שלה.

<אתי בנדלר: אין לי שום כלים לדעת האם הקסדה הזאת אכן עומדת בכל דרישות התקן והאם הסימון שלה עומד בדרישות התקן.

איתן כבל: אני אגלה לך סוד.

איתן כבל: עד היום, מאז מותו של אבי כהן זכרו לברכה, שחקן הכדורגל – הגשתי אפילו הצעת חוק שעסקה באיסור בחבישת קסדת חצי.

איתן כבל: אני רוצה להזכיר לכם את זה.

איתן כבל: זה נכון שמן ההן נשמע הלאו, כפי שזה מופיע אצלכם.

איתן כבל: עד היום לא הצלחתם לומר בצורה מפורשת שאסור לרכב עם קסדת חצי.

איתן כבל: זה לא כתוב דבר דבור על אופניו.

<אתי בנדלר: כתוב שאם היא עומדת בדרישות תקן כזה או בדרישות תקן כזה.

<חוה ראובני: אני הייתי קבורה עמוק בניסיון לתקן את התקנות בנושא הזה.

<אתי בנדלר: אני רק אגמור להציג ואני אשמח לשמוע את התגובה שלך.

<אתי בנדלר: הדיון האחרון בנושא הזה היה בשנת 2012.

<אתי בנדלר: יש לנו כאן את הפרוטוקול בעניין הזה, שאז נאמר שאי-אפשר לעשות את השינוי הזה בחטף, אבל היתה הסכמה עקרונית גם עם משרד המשפטים, שהחובה שצריכה להיות מוטלת על המשתמש הסופי זה לראות שהוא מסומן.

<אתי בנדלר: מעבר לזה, השאלה האם הוא עומד או לא עומד בתקן – אי-אפשר להטיל אחריות לזה על המשתמש הסופי.

<אתי בנדלר: למרות זאת, בנוסח הנוכחי שהובא לוועדה, מטילים שוב את החובה הזאת גם על המשתמש הסופי.

<אתי בנדלר: זאת שאלה אחת.

חמד עמאר: חבישת הקסדה תחול גם על מבוגרים?

<חוה ראובני: כן, בגלגינוע.

איתן כבל: אני חוזר ואומר.

איתן כבל: אמרנו חובת חבישת קסדה והתייחסת לזה.

איתן כבל: נושא האכיפה מופיע.

<אתי בנדלר: זה עדיין לא מופיע, זה הסיפור של הצעת החוק.

איתן כבל: אני אומר מה כן נכלל.

איתן כבל: ביטוח אין.

<לאה ורון: לא, רישוי ורישום.

איתן כבל: רישוי ורישום אין, ביטוח אין.

<לאה ורון: אתם ממליצים להיצמד לדין באירופה ושלא יהיה רישוי ורישום גם בארץ.

<אתי בנדלר: מזה נובע גם שאין חובת ביטוח.

<אתי בנדלר: אם אין חובת ביטוח, זה אומר שהרבה מאוד פעמים לנפגעים אין ממי להיפרע.

איתן כבל: בואו נקבע קודם מה מונח בפנינו ומה לא.

איתן כבל: בגדול, עניין הביטוח ורישום ורישוי הוא לא מופיע בכללים ונצטרך לקבל את ההסברים ואת הנימוקים למה זה לא חלק.

איתן כבל: יש גם את עניין החינוך וההסברה ואת כל הדברים האלה, שהם חשובים מאוד, אבל רוב הדברים נמצאים בתוך הכללים.

חמד עמאר: לא הבנתי גם את הסימון של האופניים.

איתן כבל: אני עדיין לא נכנסתי לתוך התקנות.

חמד עמאר: גם על הסימון דיברנו בדיון הקודם.

איתן כבל: בהמשך לדיונים הקודמים שקיימנו כאן

איתן כבל: הכנו רשימה ארוכה של נושאים שאנחנו מבקשים עליהם התייחסות של משרד התחבורה.

איתן כבל: אם אני מתייחס לנושאי הליבה כמו ביטוח ונושא הרישום והרישוי, כל הדברים האחרים בצורה כזאת או אחרת אנחנו מוצאים אותם.

איתן כבל: ברמת העיקרון, כל הדברים, להוציא שתי הנקודות האלה שנצטרך להתייחס אליהן, נמצאים.

איתן כבל: אני מציע את הדבר הבא.

איתן כבל: לפני שאנחנו נכנסים לתקנות עצמן, נתייחס לכל אחת ואחת מהבקשות שלנו כדי לראות איפה זה עומד ואז נגיע לסעיפים ו' ו-ז.

איתן כבל: בואו נתחיל.

איתן כבל: מה לגבי הגיל המינימאלי של הרוכב?

<עוזי יצחקי: קבענו גיל 16, גם בגלגינוע וגם באופניים חשמליים.

איתן כבל: מהירות הנסיעה לא תעלה על 25 קמ"ש.

<עוזי יצחקי: נכון.

<חוה ראובני: לגבי אופניים חשמליים צריך לחדד שלא מדובר במהירות המקסימלית של האופניים אלא מהירות המקסימלית של המנוע.

<חוה ראובני: אם מישהו בדיווש מגיע ליותר - - -

איתן כבל: אדוני המנכ"ל, אני רוצה לפרגן לך על התיאום בין המשקפיים לצבע החליפה.

<עוזי יצחקי: דרך אגב, עכשיו יש גל גדול של חידושים והולכים לעשות בדיקת עיניים.

<עוזי יצחקי: זה גם משהו חדש.

חמד עמאר: באיזה גיל?

<עוזי יצחקי: מעל גיל 40.

<עוזי יצחקי: הארכנו את הרישיון לעשר שנים אז כל חידוש רישיון נהיגה מעל גיל 40 צריך לעבור בדיקת עיניים.

חמד עמאר: הכנתי הצעת חוק בדיוק בעניין הזה.

חמד עמאר: אנשים עושים רישיון נהיגה ורק אחרי גיל 60 בודקים אותם.

<עוזי יצחקי: זה בתקנות מ-2010.

<עוזי יצחקי: יש עכשיו גל מאוד גדול של חידושים כי ב-2006 הארכנו את רישיון הנהיגה ל-10 שנים.

<עוזי יצחקי: יש עכשיו גל של חידושים אז אני מזכיר שמי שמחדש צריך לעשות בדיקת עיניים.

חמד עמאר: אם כבר, תשקלו לבדוק בדיקות פסיכולוגיות של נהגים של אוטובוסים או תחבורה ציבורית.

<עוזי יצחקי: את זה עושים בגיל 60.

חמד עמאר: אמרתי שתבדקו.

חמד עמאר: ראינו את נהגי האוטובוסים עם התאונות וכל הבעיות שיש להם.

<עוזי יצחקי: גם עשינו את זה בתאריך יום ההולדת כדי שאנשים לא ישכחו.

איתן כבל: מיקום הרכיבה על האופניים זה בכביש או בבלוף שקוראים לו שבילי אופניים.

איתן כבל: אני רוצה שיהיו שבילים והלוואי ונגיע לדרך שבו שבילי האופניים יהיו חלק בלתי נפרד מהמערכת.

איתן כבל: אנחנו לא נגד.

איתן כבל: נושא נוסף זה חובת חבישת קסדה ושוחחנו על זה.

איתן כבל: איך אתם מוודאים את מה שהעלתה היועצת המשפטית?

<עוזי יצחקי: חוה, יש לך כבר סמינריון בנושא הזה.

<חוה ראובני: כן, עסקתי בו לא מעט.

<חוה ראובני: יש קצת סתירה בין הרצון לחייב קסדות לבין בעיית הסימון.

<חוה ראובני: אנחנו רוצים לסמן קסדות.

<חוה ראובני: אנחנו מבינים את הבעיה בלחייב את האזרח לדעת שזה תקני, אבל אנחנו חייבים להפנות אותו לעניין של סימון.

<חוה ראובני: כל מוצר תקני מסומן ככזה.

<חוה ראובני: על-פי חוק התקנים, אנחנו לא יכולים לחייב בתקנות התעבורה סימונים אחרים.

<חוה ראובני: חוק התקנים מטילים עלינו הגבלות בתחום הזה.

<חוה ראובני: לעניין קסדות החצי שאדוני העלה - - -

<אתי בנדלר: לא הבנתי את התשובה.

<חוה ראובני: חוק התקנים קובע סימונים בלעדיים למוצרים תקניים אז אני לא יכולה לחייב אצלי בתקנות לסמן משהו כתקני כי זה סותר את חוק התקנים.

<חוה ראובני: אני מצטערת, לא הבאתי איתי את חוק התקנים אבל יש שם הגבלות.

איתן כבל: אני לא הבנתי.

<חוה ראובני: אני אומר לגבי קסדות החצי ואז הדברים יתבהרו יותר.

<חוה ראובני: קסדות חצי מותרות לגבי התקן האמריקאי.

<חוה ראובני: היום התקן האמריקאי הוא תקן לגיטימי לקסדות אופנוע.

<חוה ראובני: התקן הישראלי, שעוד לא עוגן בתקנות ורצינו לעגן אותו בתקנות, מקבל את התקן האמריקאי בחלקו, דהיינו, בלי קסדות החצי.

<חוה ראובני: לא הצלחנו למצוא פתרון וקיימנו על-כך מספר רב של ישיבות, גם בהשתתפות משרד המשפטים ומשרד הכלכלה, כדי למצוא פתרון איך אפשר לאמץ את התקן הישראלי שכולל חלק מהקסדות שהן תקניות לפי התקן האמריקאי, אבל כל הקסדות האמריקאיות מסומנות כתקניות.

<חוה ראובני: איך הציבור ידע מה זאת קסדות החצי שהיא בחוץ?

<חוה ראובני: לא הצלחנו למצוא לזה פתרון וזאת הסיבה שהתקנות האלה לא הותקנו, למרות שאנחנו סברנו והסכמנו עם אדוני והתקן הישראלי מסכים עם אדוני, שאין להתיר קסדות חצי.

איתן כבל: אז מי מעכב את התהליך הזה?

<חוה ראובני: זאת בעיה משפטית שלא הצלחנו לה פתרון.

איתן כבל: אני הייתי כותב שקסדת חצי בחוץ.

<חוה ראובני: בשפה המשפטית אני לא יכולה לכתוב "למעט קסדת חצי".

<חוה ראובני: מה זה קסדת חצי?

איתן כבל: סליחה.

איתן כבל: יש תקנות, אז תמצאו את ההגדרה.

<חוה ראובני: ניסינו.

איתן כבל: הממשלה מעבירה חוקים כל שבוע, שאלוהים רק יודע איך אז קסדת חצי לא מצליחים?

<חוה ראובני: ניסינו עם הגדרות, עם התיאור של הקו של זה לעומת הראש.

<חוה ראובני: לא מצאנו נוסחה שתיתן את זה.

איתן כבל: זה אבסורד.

חמד עמאר: אולי הייעוץ המשפטי של הוועדה ימצא את הנוסחה המתאימה ויעביר למשרד התחבורה?

איתן כבל: בועז טופורובסקי הגיש שוב הצעת חוק בקדנציה הקודמת.

<אבנר פלור: אני רוצה להבהיר, אדוני היושב ראש, שבכל מקרה, מזה מספר שנים, לא מאושרות ליבוא קסדות חצי.

<אבנר פלור: התקן הישראלי לא מאפשר יבוא.

<אבנר פלור: אתה מדבר על כאלה שקיימים.

חמד עמאר: כמה שנים הן לא נכנסות לארץ?

<אבנר פלור: הרבה.

חמד עמאר: כמה שנים?

<עוזי יצחקי: חמש שנים.

איתן כבל: אבנר, זאת לא הבעיה.

איתן כבל: היום אנשים לא קונים קסדות חצי בחנויות אבל השוק מלא בקסדות חצי.

איתן כבל: אין יום שבו תעבור ברחוב ולא תפגוש רוכב עם קסדת חצי.

איתן כבל: יש לו כבר כזאת והוא העביר לבן שלו או לנכד שלו.

איתן כבל: הבעיה היא, איך גורמים לכך שמי שאמור לפקח, במקרה הזה המשטרה או מי שיש לו סמכות לפקח, להגיד לו שהקסדה לא חוקית.

איתן כבל: הבעיה שלי היא לא הייבוא.

איתן כבל: לגבי הייבוא הבנתי את הפטנט.

איתן כבל: היבואנים מבינים את המערכת בה הם חיים ואין יבוא או כמעט ואין יבוא.

איתן כבל: חוה, אני מבקש לקבל מסמך התייחסות בעניין הזה.

איתן כבל: לא נראה לי הגיוני שלא מצליחים למצוא את הניסוח המשפטי הנכון.

איתן כבל: אולי ניתן את זה כעבודת גמר לסטודנטים?

איתן כבל: אנחנו נפעל בצורה הבאה: יש לנו חוסרים בתקנות, אבל אני מעדיף את הציפור ביד משתיים על העץ.

איתן כבל: בשלב הראשון נפעל לאשר את מה שמונח כאן לפנינו.

איתן כבל: אני כבר אומר לכם שאינני סוגר את הגולל.

<עוזי יצחקי: זה מה שאני אומר, נעשה מקצה שיפורים תוך כדי תנועה.

איתן כבל: מבחינתי, גם כשנתקן את זה, אני לא סוגר את זה.

איתן כבל: אני מעדיף שהדברים שכבר מונחים בפנינו יהיה אפשר להתמודד איתם.

איתן כבל: כמו שלא ירדתי מהסיפור הזה עד היום אני לא מתכוון לרדת.

איתן כבל: אני חייב שיהיה לנו איזה עניין של רישוי ורישום וגם ביטוח.

איתן כבל: אני מבין את הבעייתיות.

איתן כבל: אני רק רוצה להזכיר לכל החברים כאן, שבילדותי הייתי הולך למועצה כדי להביא את המספר של האופניים אותו הייתי מחבר מתחת למושב.

איתן כבל: המבוגרים כאן ודאי זוכרים.

איתן כבל: אני מציע להתחיל את ההקראה.

<שרית פילפסון: אנחנו רוצים לברך על-כך שהתקבלה עמדתנו להעלות את גיל הרוכבים לגיל 16, גם בגלגינוע וגם באופניים חשמליים.

<שרית פילפסון: אנחנו רוצים לציין שעמדתנו לגבי הגלגינוע לא השתנתה, דהיינו, כן לחייב ביצוע רישיון בהליך מקוצר מאחר ומקום הרכיבה הוא בכביש ברוב המקרים.

<שרית פילפסון: כמובן, היינו רוצים שיהיה רישוי.

חמד עמאר: את מתכוונת לרישיון נהיגה לאופניים?

<שרית פילפסון: כן.

<אילן גרודסקי: אני מעמותת "אור ירוק".

<אילן גרודסקי: אני מבקש להצטרף לברכות ולתמיכה בהעלאת הגיל ובעבודה הנמרצת של הוועדה ושל המשרד להבאת התקנות האלה לאישור ומבקש לתמוך בהן.

<אילן גרודסקי: עצם ההסדרה החוקית עלולה להיות לא אפקטיבית ללא הסברה ואכיפה.

איתן כבל: לא רציתי לפתוח את זה, אני רוצה להתקדם עם העניין עצמו.

<מרדכי פדר: אני יושב ראש עמותת "מתונה".

<מרדכי פדר: לדעתנו, משרד התחבורה רצה פה לטהר את השרץ של עוד כלי בלתי חוקי ובעייתי ללא מתן פתרונות לסוגיות מאוד חשובות, גם לאופניים חשמליים וגם לכלי החדש.

<מרדכי פדר: הכלי החדש הוא כלי מסוכן במיוחד ומיותר לדעתנו.

<מרדכי פדר: אנחנו מבקשים שעד שיינתנו פתרונות לכל הסוגיות, שהוא יישאר מחוץ לחוק.

<מרדכי פדר: אני לא אכנס עכשיו לנושא הבעייתי רק אומר משהו לגבי המהות.

<מרדכי פדר: בסעיף 122ב(ד) המוצע כתוב: "שיתנהג רוכב על הכלי הזה כאילו הוא היה הרוכב הולך רגל באופן שיחצה את הכביש בהליכה ויוליך עימו את הגלגינוע".

<מרדכי פדר: מי שכתב את הדבר הזה מנותק מהמציאות לגמרי וחי בלה לה לנד.

איתן כבל: אני רוצה לומר לאדוני, שהוא כבר אורח כאן וחלק מההוויה שלנו.

איתן כבל: בדרך-כלל אני אוהב את הדברים שאתה אומר.

איתן כבל: כתוב ביהדות שאתה לא יכול לגזור גזירה על הציבור שהוא איננו יכול לעמוד בה.

איתן כבל: גם כך, הסוסים כבר מזמן ברחו מהאורווה.

איתן כבל: הפעולה שאנחנו עושים כאן היא פעולה מאוד מורכבת, מסובכת וקשה ואני כל יום מתפלל שנצליח בה, אם לא במאה אחוז – גם אם נצליח לעשות את זה בחמישים אחוז, עשינו פה כברת דרך מאוד מאוד ארוכה.

איתן כבל: אני לא רוצה שזה יהיה מצוין.

איתן כבל: אני אומר את זה לא כי אני לא רוצה.

איתן כבל: אם אני אמתין עד שהמצוין של המצוין יגיע, לא נגיע.

איתן כבל: אנחנו חיים פה, פדר, ואני רוצה למצוא את הדרך שבה אני יודע להוציא את המערכת החוצה כדי שתתחיל לעבוד.

איתן כבל: אני אומר לך שאני לא אוותר על שום דבר.

איתן כבל: בגלגינוע משתמשים בכל מקום.

איתן כבל: להבדיל, היה רעיון לשים מצלמות בכל גני הילדים.

איתן כבל: במקום לדאוג שתהיה גננת מוכשרת שעברה את כל התהליכים הנדרשים ועברה אבחון פסיכולוגי, חושבים שהפתרון הוא להתחיל לצלם את כל מדינת ישראל.

איתן כבל: אנשים לא מבינים את הבעייתיות שיכולה לנבוע מכך.

איתן כבל: אותו דבר זה פה.

איתן כבל: פדר, עמדתך נשמעה, אני לא מקבל אותה.

<מרדכי פדר: אדוני, יש עוד ועוד כלים.

חמד עמאר: יש היום מאות אלפי אופניים חשמליים.

איתן כבל: אמרנו שזה לא מאושר.

חמד עמאר: מה אנחנו יכולים לעשות כאן?

חמד עמאר: אנחנו יודעים שמשרד התחבורה רוצה להתקדם איתנו בנושא הזה.

חמד עמאר: אנחנו יודעים שיש מאות אלפי ילדים מתחת לגיל 16 שיש להם את האופניים.

חמד עמאר: אנחנו יודעים שהם לא יאחסנו את זה.

חמד עמאר: אנחנו צריכים לעשות משהו.

איתן כבל: עורכת הדין גלית גלעד ואחריה מיטל להבי.

<גלית גלעד: תודה רבה.

<גלית גלעד: קודם כל, אני רוצה להגיד תודה רבה למשרד התחבורה.

<גלית גלעד: אנחנו ישבנו על שולחנו של המנכ"ל לפני שנתיים בערך וביקשנו ודרשנו להסדיר בחקיקה את הנושא הזה של הגלגינוע.

<גלית גלעד: הם הבטיחו לנו ועמדו בדבריהם ואני מודה להם.

<גלית גלעד: אנחנו דואגים לילדים.

<גלית גלעד: אני חייבת לציין שבשבוע שעבר היתה תאונה מזעזעת עם ילד על אופניים.

<גלית גלעד: אנחנו יודעים שבערך 40% מהתאונות הן עם ילדים מתחת לגיל 14.

<גלית גלעד: אני יודעת, אדוני, שאתה המחוקק וזה הדבר החשוב לך, אבל הסברה וחינוך הם חלק בלתי נפרד מחקיקה.

<גלית גלעד: כמו שמשרד התחבורה הבין שהוא חייב ללוות את התקנות של האופניים החשמליים בהסברה וחינוך, אותו דבר לגבי הנושא הזה.

<גלית גלעד: דיברת על קסדות.

<גלית גלעד: אתה יודע שרכישה על-פי תקן זאת רק ההתחלה.

<גלית גלעד: הורה צריך לדעת איך להדריך את הילד שלו להניח את הקסדה, אחרת זה לא עוזר.

<גלית גלעד: לשים קסדה או סתם לסחוב אותה, הילד נפגע ופגיעות הראש האלה הן לתמיד.

<גלית גלעד: אלה נכויות מאוד קשות.

<גלית גלעד: אני דורשת גם את זה.

איתן כבל: חברתי גלית.

איתן כבל: במסגרת השימוע שאנחנו עושים ונצטרך לשבת איתך לקראת הדיון הזה.

איתן כבל: חלק בלתי נפרד ממנו זה כל נושא החינוך.

איתן כבל: אנחנו מבינים, יודעים, למרות שזה נשמע כמו קלישאה שחוקה.

איתן כבל: בסוף בסוף, כמו כל דבר בחיינו, מתחיל בהסברה ובחינוך.

איתן כבל: זה מתחיל מהבית.

איתן כבל: לכן גם בהתנהלות שלנו אנחנו משקיעים בעניין הזה.

איתן כבל: זה מתחיל קודם כל בלחץ החברתי כי ההורים לא מסוגלים לעמוד בלחץ של הילדים.

איתן כבל: הרי חלק גדול מהבעיה יכול היה להיפתר.

איתן כבל: הילדה שלי, למשל, לא תבקש מאיתנו, כי היא יודעת איך רעייתי ואני נתייחס לדברים האלה.

איתן כבל: לכן בסוף בסוף זה מתחיל משם.

איתן כבל: לצערי אני אומר, יש הורים שמבקשים שהכללים האלה יתקיימו כדי שיוכלו להגיד לילדים: זה אסור על-פי חוק.

<לאה ורון: משרד התחבורה הודיע לוועדה שהוא בקרוב ישיק קמפיין מסיבי בנושא האופניים החשמליים בעלות של 5 מיליון שקלים.

איתן כבל: מיטל להבי, בבקשה.

<מיטל להבי: יש לי הערות לסעיפים השונים אבל אני אומר אותם בעת ההקראה.

<מיטל להבי: אני מאוד מברכת.

<מיטל להבי: אני חושבת שהמעבר לגיל 16 הוא מעבר נכון.

<מיטל להבי: אני מברכת את הדיונים כאן.

<מיטל להבי: אני חושבת שטוב שהכנסנו את הגלגינוע ונצטרך להרחיב את זה לכל הכלים שהם עד 25 קמ"ש, ברוחב 60 ס"מ, גם אם יש להם גלגל אחד או שלושה גלגלים, זה לא משנה.

<מיטל להבי: אני חוזרת לנושא הביטוח.

<מיטל להבי: התגלו עודפים בקרן קרנית, שמשמשים היום להוזלת הביטוח לרכב פרטי, בניגוד למדיניות לעודד תחבורה אלטרנטיבית.

<מיטל להבי: אני חושבת שאת העודפים האלה, בהיקף של מיליארדים, היה צריך האוצר לקחת ולעשות פול לדו-גלגלי.

<מיטל להבי: אין דרך היום לבטח רטרואקטיבית את כל האופניים שנמצאים כבר בדרכים.

<מיטל להבי: לכן אני חושבת שכשנמצא מקור כספי כזה שמכיל מיליארדים, במקום לבזבז אותו על עידוד ארבעה גלגלים, קופסאות המתכת שאנחנו רוצים להוריד מהכביש, היה צריך לקחת את הכסף הזה ולבנות.

איתן כבל: חגית, בבקשה.

<חגית אוריין: אני מייצגת את הולכי הרגל לא רק בתל-אביב.

<חגית אוריין: אני קצת אוריד אתכם לשטח שאני חיה אותו כל יום.

איתן כבל: חגית, אפשר להעיר לך הערה, ברשותך?

איתן כבל: כשאני יוצא ומגיע הביתה אני לא מרחף.

איתן כבל: אני רוצה שתביני.

איתן כבל: חלק מהעניין שהכללים האלה קיבלו את הדחיפה הגדולה זה כי גם אני הולך רגל ויש לי ארבע בנות שכל יום אני צריך להסתובב איתן במדרכות.

איתן כבל: תביני שכל אחד ואחת מאיתנו חש את התהליך הזה על בשרו.

איתן כבל: לכן רוב האנשים, אם לא כל האנשים כאן, התכנסו כדי לתת מענה.

<לאה ורון: בקיצור, לא צריך להוריד אותנו לשטח, אנחנו שם.

<חגית אוריין: איתן כבל, אני לא מורידה מערכך לרגע.

איתן כבל: לא ערכי.

<חגית אוריין: סליחה רגע.

<חגית אוריין: לא תהיה אכיפה וגם אין אכיפה.

<חגית אוריין: האכיפה היחידה שקיימת גם בתל-אביב היא לא נמצאת במרכז העיר ואל תספרו לנו סיפורים.

<חגית אוריין: לא תהיה אכיפה והמשטרה גם לא מעוניינת לאכוף.

<חגית אוריין: האכיפה תתחיל רק כשפקחי הרשויות יקבלו סמכויות.

<חגית אוריין: לנו זה ברור.

<חגית אוריין: יש לי עדויות שהמשטרה יושבת ברחובות, מבקשים ממנה לאכוף והם מסרבים.

<חגית אוריין: העניין של העברת הסמכויות לפקחים זה עניין של לפחות חצי שנה.

<חגית אוריין: עד אז לא קורה כלום.

<חגית אוריין: גם אחרי שיקבלו את הסמכויות והפקחים יתחילו לאכוף וגם השוטרים יתחילו לאכוף - - -

איתן כבל: מה את מציעה, חגית, שאני אחתוך ורידים כי שום דבר לא יצא?

איתן כבל: אנחנו באים לכאן - - -

<חגית אוריין: אני תכף אגיד לך.

איתן כבל: אבל חגית יקירה, עשי לי טובה.

איתן כבל: אני רוצה שתביני.

איתן כבל: אנחנו כבר לא בשלב כדי לספר.

איתן כבל: את זה אנחנו כבר מבינים.

איתן כבל: בגלל זה התכנסנו כאן.

איתן כבל: מה יקרה כשנפתור את זה?

איתן כבל: אי-אפשר להגיד לנו כל הזן מה לא, כי אנחנו יודעים מה לא.

איתן כבל: אני יודע על הפקחים ובגלל זה אנחנו פה.

איתן כבל: חצי מהדיון שפתחנו בו היה בנושא הסמכויות.

איתן כבל: אני מבקש ממך, גברתי, שתנסי שבעניין הזה תגידי איך אפשר לקדם ולא לתקוף כל הזמן.

<חגית אוריין: זה מה שאני רוצה להגיד.

איתן כבל: אני לא ממשלה.

איתן כבל: את יכולה לתקוף את הממשלה כמה שאת רוצה, אבל אנחנו פה במתקדמים.

<חגית אוריין: איתן כבל, נתתי את הבסיס ואת הנימוקים למה שאני מבקשת.

<חגית אוריין: אני מבקשת לוחית זהות בולטת.

<חגית אוריין: אין צורך לקשור את זה ברישיון ורישוי.

<חגית אוריין: בדיוק כמו המספר שלקחת בעבר, אפשר להציב את זה.

<חגית אוריין: גם אם תהיה אכיפה, אי-אפשר למנוע את הפגע וברח.

<חגית אוריין: "אור ירוק" בעצמם אומרים, שרוב התאונות זה פגע וברח.

<חגית אוריין: בוא נגיד שיש לנו ביטוח גם להולכי הרגל ולא רק לדו-גלגלי.

<חגית אוריין: הם בורחים.

<חגית אוריין: איך אנחנו נתפוס אותם?

<חגית אוריין: איך הפקחים יתפסו אותם ואיך השוטרים?

<חגית אוריין: אני מבקשת לוחית זיהוי בולטת.

איתן כבל: הנושא של הרישוי התייחסתי אליו.

איתן כבל: לצערי הוא לא קיים בתקנות, אבל בכוונתי לשכנע את המערכות למצוא את הדרך איך לעשות את זה.

איתן כבל: אבל אני לא אעכב את כל התקנות עד שיהיה לנו השלם בעניין הזה.

<יובל גינסברג: אני יבואן של אופניים חשמליים.

<יובל גינסברג: השתתפתי בכמה ועדות בעבר.

<יובל גינסברג: קודם כל, תמוה לי שהשתנתה הדעה של משרד התחבורה בקשר להעלאת הגיל.

<יובל גינסברג: לפני כמה וכמה ישיבות ישבה פה היועצת המשפטית של משרד התחבורה ובמשך שלוש שעות אנשים פה נתנו טיעונים לכאן ולכאן לפני האישורים של הוועדה הקודמת.

<יובל גינסברג: היא אמרה: חבר'ה, מה אתם רוצים?

<יובל גינסברג: עבדנו פה בוועדות בין-משרדיות, הממשלה הוציאה כסף.

<יובל גינסברג: שנתיים ישבנו בוועדות שונות ומשונות ויש חוקים ובואו נאכוף אותם וזה בסדר.

<יובל גינסברג: העברתם את זה באותו יום.

<יובל גינסברג: אני תמה מה פתאום משתנה עכשיו גיל הרכיבה?

<יובל גינסברג: אני יכול לסבר את אוזנו של היושב ראש.

<יובל גינסברג: ילד בגיל 9 יכול לנסוע על אופניים רגילים ועל-פי התקנות יכול לתפוס מסלול בכביש.

<יובל גינסברג: זה ילד בגיל 9 ואתם מדברים איתי על גיל 14 בשבילים?

<יובל גינסברג: יש פה תכניות אב של מיליארד שקלים על שבילי אופניים.

<יובל גינסברג: היום בבוקר 170,000 כלים קמים ונוסעים באופניים חשמליים ונוסעים בדרך.

<יובל גינסברג: יש בעיות קשות כמו רכיבה על מדרכה ואפשר לפתור אותן.

<מיטל להבי: איך פותרים?

<יובל גינסברג: דיברתם קודם על הסתמכות המחוקק.

<יובל גינסברג: דיברת על גזירה שהציבור לא יכול לעמוד בה.

<יובל גינסברג: זאת גזירה שהציבור לא יכול לעמוד בה.

<יובל גינסברג: אם כרגע לפחות 50% או 60% מה-170,000 האלה הם בני 14, אז יש הסתמכות על המחוקק.

<יובל גינסברג: אני משפחה שמסתמכת על זה.

<יובל גינסברג: השקעתי כסף, גם גרמתי לזה שילד בגיל 16 לא יעלה על אופנוע או יעלה על כלים לא חוקיים.

<יובל גינסברג: זה לגבי העניין הזה.

<יובל גינסברג: אני אתן לך דוגמה.

<יובל גינסברג: אתמול חזרתי מקרית שמונה וסיפרו לי סיפור.

<יובל גינסברג: מפקד תחנת משטרת קריית שמונה החליט לעשות מעשה והוא העמיד כמה שוטרים ליד בית הספר וראה שלא נוסעים עם קסדה ואז הוא החרים להם את האופניים.

<יובל גינסברג: ההורים הגיעו לתחנה לשחרר את האופניים עם התחייבות.

<יובל גינסברג: אלה דברים שקיימים.

איתן כבל: יובל, אני מבין את המקום ממנו אתה בא.

איתן כבל: יחד עם זאת, אני רוצה שתבין.

איתן כבל: אני לא יודע בכמה דיונים היית.

<יובל גינסברג: בכולם.

איתן כבל: לאורך כל הדרך, עמדתי כיו"ר ועדה, יחד עם משטרת ישראל, היתה שגיל הרכיבה לא יהיה מתחת לגיל 16 עם 100 סימני קריאה.

איתן כבל: לא אחד, לא שניים, לא שלושה.

איתן כבל: העובדה שיש אנשים שנפגעים כמוך – הם ייפגעו מכך שילדים מתחת לגיל 16 לא ירכבו על אופניים חשמליים כמו שיש דברים אחרים.

איתן כבל: בעבר, כשהכבישים היו ריקים לגמרי, בשביל לרכב על טוסטוס שיש לו אותו אפקט, עברת את כל המערכת ותהליכי רישוי.

איתן כבל: אני לא מקבל את זה ואני גם לא אקבל את זה.

איתן כבל: מבחינתי זה סיפור שכבר חלוט.

איתן כבל: נתתי לך לומר את הדברים שלך אבל העניין הזה חלוט לגמרי.

<יושי בלוט: אני מנהל רשת "אקופאן".

<יושי בלוט: אנחנו השחקן המוביל בתחום של אופניים חשמליים.

<יושי בלוט: זאת רשת גדולה של 20 סניפים בפריסה ארצית.

<יושי בלוט: אני רוצה למקד את הדברים שלי רק לעניין גיל הרוכב.

<יושי בלוט: אנחנו כרשת מאוד לא אוהבים את הרוכבים של 14 עד 16.

<יושי בלוט: מבחינתנו הם יותר מטרד מאשר ביזנס.

<יושי בלוט: יש הרבה נימוקים למה להעלות את הגיל לגיל 16.

<יושי בלוט: החשש שלנו לגבי העלאת הגיל שזה למעשה סוג של התחמקות מאחריות של גורמי האכיפה והשלטון.

<יושי בלוט: השבוע נהרג ילד בן 11 שרכב על אופניים רגילים.

<יושי בלוט: זה שמעלים לגיל 16, אתם נוטשים את כל האכיפה והחינוך של כל מי שמתחת לגיל 16.

<יושי בלוט: אז גם אם כל הילדים שרכבו על אופניים חשמליים יעברו לאופניים רגילים, אתם פשוט מפקירים אותם וגם את הולכי הרגל במדרכות לחסדי כלי רכב חשמליים או לא חשמליים שהם פשוט לא מפוקחים ואף אחד לא מנסה לעשות איתם משהו.

איתן כבל: אני מתנצל, לא הבנתי.

<יושי בלוט: אני חושב שפיקוח על ילד מתחת לגיל 14 וגם על אופניים רגילים של ילד בן 9 או 11, צריך להיות בסמכות של הרשות המקומית שיכוונו אותם לאיפה שצריך.

<אתי בנדלר: זה לא סותר.

חמד עמאר: בעצם הוא תומך בהעלאת הגיל ל-16.

<יושי בלוט: אני חושב שבזה שנעלה את הגיל ל-16 אנחנו נוותר על אכיפה.

איתן כבל: יושי, תקשיב.

איתן כבל: הסיפור של האכיפה הוא הדבר בכל עניין.

איתן כבל: נהפוך הוא, יותר מאשר בעבר, אנחנו מבקשים לתת סמכויות.

איתן כבל: זה לא עניין של מה בכך לתת סמכויות אכיפה לפקחים.

איתן כבל: יש על זה דיון גדול ואני לא רוצה לפתוח את העניין הזה.

איתן כבל: אנחנו מתעקשים וחלק מהמאבק שלנו היה שהפקחים יאכפו וייצרו את האכיפה.

איתן כבל: עם כל הכבוד למשטרת ישראל שפועלת יום ולילה, זה מסוג אותן פעולות שזה לא יותר מיתוש שמטריד אותה.

איתן כבל: זה בכלל לא בראש שלהם להתעסק עם דברים שכאלה.

איתן כבל: אני מבין את מה שאתה אומר.

איתן כבל: הטיעון שלך לא בדיוק ברור לי.

איתן כבל: אני מקווה, כמו כל דבר אחד, שנוציא מתחת ידנו את התקנות הטובות ביותר ושגם יהיה פיקוח, כך אני מקווה.

<יושי בלוט: לגבי פיקוח, אחת הנקודות שהעלו כאן זה סימון האופניים.

איתן כבל: אנחנו מנסים למצוא מכלול שלם של תשובות.

<יושי בלוט: התקנה של גיל 16 בלבד, לא רק שהיא לא מכלול היא מכשול.

איתן כבל: אנחנו מבינים.

איתן כבל: החוק כאן מורכב מקסדה, שבילים ואלף ואחד שבילים.

איתן כבל: שום דבר לא חי מעצמו.

איתן כבל: אם לא יהיה מהפקח ועד מכלול הדברים.

איתן כבל: אם יהיה חסר דבר אחד, אז אלה יהיו תקנות חסרות שלא נותנות לנו באמת את היכולת להתמודד.

<עמי רוטמן: אני היועץ המשפטי של הרשות הלאומית לבטיחות בדרכים.

<עמי רוטמן: אנחנו מברכים על העלאת הגיל לגיל 16, כפי שגרסנו כבר הרבה זמן, גם לגבי אופניים חשמליים וגם לגבי הגלגינוע.

<עמי רוטמן: מעבר לזה, חובת הקסדה היא חשובה מאוד.

<עמי רוטמן: לגבי הנתונים.

<עמי רוטמן: נתונים של נפגעים מגלגינוע בשנים האחרונות הם נמוכים יחסית ואני מקווה שיישארו כך.

<עמי רוטמן: אין קמפיינים הסברתיים וחינוכיים בעולם לגבי שימוש בקורקינט חשמלי או גלגינוע אבל אנחנו נעשה בתקציבים שלנו.

<עמי רוטמן: ברגע שזה יאושר, אנחנו נפעל, לפחות ברדיו, לעשות הסברה.

<מיטל להבי: רק שהילדים לא מקשיבים לרדיו, מה נעשה?

<עמי רוטמן: גם דרך משרד החינוך.

<עמי רוטמן: כמו שאדוני אמר, גם אם זה לא הכי טוב, זה הכי טוב שיש כרגע.

<יעקב אדלר: אני מ"אנשים באדום".

<יעקב אדלר: אני רוצה להסביר כרופא, שיש הסבר גדול מאוד בין גיל 14 לגיל 16, כמו שיש הבדל בין גיל 3 לגיל 5.

<יעקב אדלר: יש מגבלות פיזיולוגיות מסוימות שאנחנו מטילים על נוסעים ברכב, שחייבים להיות קשורים בכיסא בטיחות או בבוסטר.

<יעקב אדלר: אנחנו לא נותנים לילדים קטנים לעבור את הכביש לבד מאותן הסיבות, מכיוון שיכולת הקליטה של הסביבה הוא עדיין נמוך.

<יעקב אדלר: ככל שילד מתגבר כך הקליטה הזאת משתפרת והיכולת להסביר את מה שקורה בכביש וההתנהגות בהתאם גם משתנה.

<יעקב אדלר: לכן, לדעתי, אין פה מה לערער על הגל המינימלי 16.

<גדי מינץ: אני מיבואני האופניים.

<גדי מינץ: אני רוצה להסביר מה הולך לקרות.

<גדי מינץ: אני מבין את כל הטענות לגבי גיל 16, אבל ברגע שאתם מחליטים להעלות לגיל 16, אתם גודעים את הענף של האופניים החשמליים.

<גדי מינץ: זה אומר שילד שרצה לרכב על אופניים חשמליים ירכב על אופנוע.

<גדי מינץ: אני חושב שאופנוע יותר מסוכן מאופניים חשמליים.

<גדי מינץ: זה דבר אחד.

<גדי מינץ: דבר שני.

<גדי מינץ: מאות אלפי הילדים שרוכבים היום והם מתחת לגיל 16 והם עצמאיים וזה פיתח את עצמאותם.

<גדי מינץ: ההורים שלהם יצטרכו עכשיו להביא אותם לבתי ספר בכלי הרכב שלהם.

<גדי מינץ: בכל העולם האופניים החשמליים זה עתיד.

<גדי מינץ: זה כלי התחבורה הכי ירוק והכי זול ואנחנו המדינה היחידה שנלך הפוך למה שקורה בעולם.

איתן כבל: גדי, תקשיב.

איתן כבל: אני מקשיב לאדוני.

איתן כבל: על זה אני אומר תירוץ קלוש.

איתן כבל: הנימוק שלך הוא לא נימוק.

איתן כבל: סליחה שאני אומר את זה, אני לא בא ממקום של לעלוב.

איתן כבל: בעזרת השם, יגיע הזמן וישראל תהיה מרושתת בשבילי אופניים.

איתן כבל: יכול להיות שיבוא שר תחבורה שיגיד שהגיע הזמן לפתוח את העניין הזה.

איתן כבל: גם אני לוקח את הילדות שלי כל בוקר ומפזר אותן בבתי הספר ובגני הילדים.

איתן כבל: יש הורים שיכולים לעשות את זה.

איתן כבל: יש בתי ספר שהם קרובים.

איתן כבל: אין מה לעשות, זה חלק בלתי נפרד.

איתן כבל: אני מוכן להתערב איתך שהאופניים החשמליים לא יגדעו ולא ייעלמו.

איתן כבל: נהפוך הוא, כל הזמן זה רק ילך וישתכלל.

איתן כבל: אם מישהו יחליט לרכב על אופנוע, בכל מקרה הוא לא יכול לרכב על אופנוע לפני הגיל המותר.

איתן כבל: אז הוא כבר יהיה מחויב לרישיון ולעשות את כל אותם דברים שלצערי חסרים לנו.

<גדי מינץ: כבר הענף נגדע בחצי.

איתן כבל: גדי, אני מצטער.

איתן כבל: אני מסביר לכם, זה כבר חלוט.

<מקס אבירם: אני מנהל אגף זה"ב במשרד החינוך.

<מקס אבירם: בעניין האופניים החשמליים, אני מצטרף לברכות להעלות את גיל הרוכבים לגיל .

<מקס אבירם: מנהלי בתי הספר טוענים שילדים בגיל 14 נוסעים באופניים חשמליים כאשר ההתניה היתה נסיעה בשבילי אופניים.

<מקס אבירם: מכיוון שאין שבילי אופניים לבתי הספר, אז איך אתה בכלל מחנך לציות לחוק?

<מקס אבירם: דבר שני.

<מקס אבירם: אנחנו משתדלים ועושים את המיטב לשלב את החינוך לרכיבה על אופניים גם בכיתות ט' וגם בכיתות י'.

<מקס אבירם: אנחנו הולכים ומגדילים את מספר הכיתות שפועלות בעניין הזה.

<מקס אבירם: אני חושב שצריכה להיות פעולה משולבת של כל מיני גורמים שמתייחסים גם להורים וגם לאכיפה.

איתן כבל: חברים, אני מודה לכם.

איתן כבל: בואו נתחיל בהקראה.

<חוה ראובני: "תיקון תקנה 1 1.

<חוה ראובני: בתקנה 1 לתקנות התעבורה, התשכ"א-1961 4) (להלן – התקנות העיקריות), אחרי הגדרת "גורר" יבוא: ""גלגינוע" – התקן דו גלגלי או תלת גלגלי שמותקן בו מנוע חשמלי, עומד בתקן ישראלי 6230 "גלגינוע (קורקינט חשמלי) - דרישות בטיחות ושיטות בדיקה" 5) (להלן – תקן גלגינועׂ), כתוקפו מזמן לזמן, שעותק שלו מופקד לעיון הציבור במשרדי מכון התקנים הישראלי, והפניה אליו מצויה באתר האינטרנט של משרד התחבורה והבטיחות בדרכים שכתובתו , ואשר נתקיימו בו כל אלה: (1) הספקו המרבי של המנוע אינו עולה על 250 וואט; (2) המנוע מופעל באמצעות מצערת יד; (3) המנוע מפסיק את פעולתו כאשר מופעלים הבלמים; (4) מהירותו המרבית אינה עולה על 25 קמ"ש; (5) משקלו העצמי של ההתקן לא עולה על 30 ק"ג.

<חוה ראובני: "

<מיטל להבי: אני חושבת שאם רוצים להגביל מהירות והספק צריך גם לדבר על הבטרייה.

<מיטל להבי: כשהלכתי לקנות אופניים אמרו לי שאם אני קונה 48 ואט, אני אוכל להעלות מעל 25 קמ"ש.

<מיטל להבי: אם רוצים להגביל ל-25 קמ"ש, יגידו המומחים ממכון התקנים, אולי צריך שהבטרייה תהיה 35.

איתן כבל: אין שום בעיה.

<קריאה: מנוע בנזין על קורקינט יישאר מחוץ לחוק מכיוון שיש גם אלה.

איתן כבל: אנחנו מתייחסים רק לחשמלי.

איתן כבל: מי בעד?

איתן כבל: בעד – רוב נגד – אין נמנעים – אין סעיף 1 אושר.

איתן כבל: סעיף 1 אושר.

<חוה ראובני: תיקון תקנה 39 טז 2.

<חוה ראובני: בתקנה 39טז לתקנות העיקריות, בפסקה (1), במקום "ארבע עשרה" יבוא "שש עשרה".

<חוה ראובני: זה גיל הרכיבה על אופניים חשמליים.

איתן כבל: מי בעד ירים את ידו?

איתן כבל: בעד – רוב נגד – אין נמנעים – אין סעיף 2 אושר.

איתן כבל: סעיף 2 אושר.

<מיטל להבי: יש התייחסות למה ששאל חבר הכנסת לגבי תקופת מעבר.

איתן כבל: מיטל, נגיע לזה בסוף.

איתן כבל: בכל מקרה אין הצעה לתקופת מעבר.

<חוה ראובני: "הוספת סימן ב'3א לפרק השני של חלק ב' 3.

<חוה ראובני: לפני סימן ב'4 לפרק השני של חלק ב' לתקנות העיקריות יבוא: "סימן ב'3א: גלגינוע".

<חוה ראובני: 39יח1.

<חוה ראובני: רישוי ורישום של גלגינוע והרוכב בו.

<חוה ראובני: א.

<חוה ראובני: בעל גלגינוע פטור מחובת רישום ורישוי לפי סעיף 2 לפקודה.

<חוה ראובני: ב.

<חוה ראובני: הרוכב על גלגינוע פטור מחובת רישיון נהיגה לפי סעיף 10(א) לפקודה".

איתן כבל: ברשותכם, אומר כך: אני אפתח את הסיפור הזה של הרישום.

איתן כבל: אני אביא את זה לאישור כמו שזה, אבל כל נושא הרישוי והרישום, אנחנו נפתח את זה לדיון מחודש כדי לראות איך בכל זאת אנחנו מצליחים לתת לזה פתרון.

<אתי בנדלר: כשאדוני אומר שהוא יפתח את זה לדיון מחדש, זאת אומרת שהוא רוצה לאשר את הסעיף הזה כהוראת שעה?

איתן כבל: לא.

איתן כבל: כיוון שבתוך עולמי אני חי, אני לא רוצה לעצור את זה.

איתן כבל: אני אבוא בדברים עם משרד התחבורה ואני פועל איתם יד ביד ועקב בצד אגודל.

איתן כבל: אני אנסה ככל יכולתי לשכנע את המערכות לגבי חובת הרישום.

איתן כבל: אבל אני לא רוצה בשום פנים ואופן לעכב את התהליך היום.

איתן כבל: מי בעד אישור הסעיף, ירים את ידו?

איתן כבל: בעד – רוב נגד – אין נמנעים – אין סעיף 39יח1 אושר.

איתן כבל: הסעיף אושר.

<לאה ורון: חברת הכנסת מירב בן-ארי הצביעה ומצביעה במקום חבר הכנסת רועי פרומקין.

<חוה ראובני: "39יח2 סימון.

<חוה ראובני: גלגינוע יישא תווית סימון כאמור בחלק ג' לתוספת השנייה וצמיגיו יסומנו כאמור בתקן הגלגינוע".

<חוה ראובני: בהמשך נראה שיש תווית מוגדרת מאוד.

<עוזי יצחקי: כמו ששמנו על אופניים חשמליים תווית שכתוב שם מה הוא כולל.

<חוה ראובני: פרטים מלאים על האופניים.

<עוזי יצחקי: אני מזכיר שהוועדה ביקשה להכניס.

איתן כבל: כמו התווית של ניפוח צמיגים שאף פעם אתה לא מבין?

<עוזי יצחקי: דווקא זה ברור.

<חוה ראובני: אם אדוני יעבור לעמוד הבא אז הוא יראה שזה מאוד מובן.

מירב בן ארי: איך את מסמנת את הצמיג?

<חוה ראובני: התקן מגדיר את סימון הצמיגים.

איתן כבל: מי בעד?

איתן כבל: בעד – רוב נגד – אין נמנעים – אין סעיף 39יח2 אושר.

איתן כבל: אושר.

<חוה ראובני: "תיקון כותרת הפרק השלישי של חלק ב' 4.

<חוה ראובני: בכותרת הפרק השלישי של חלק ב' לתקנות העיקריות, אחרי "אופנוע" יבוא "גלגינוע".

איתן כבל: מי בעד?

איתן כבל: בעד – רוב נגד – אין נמנעים – אין סעיף 4 אושר.

איתן כבל: הסעיף אושר.

<חוה ראובני: הוספת סמן לפרק השלישי של חלק ב' 5.

<חוה ראובני: אחרי תקנה 122 לתקנות העיקריות יבוא: "סימן ב'1: גלגינוע." 122א.

<חוה ראובני: נהיגה בגלגינוע.

<חוה ראובני: א.

<חוה ראובני: לא ירכב אדם על גלגינוע אלא אם כן מלאו לו 16 שנים.

<חוה ראובני: ב.

<חוה ראובני: לא ירכב אדם על גלגינוע אלא בשביל מיוחד או נתיב מיוחד שהוקצו לתנועת אופניים וסומנו בתמרור (להלן – שביל אופניים), ובאין שביל אופניים – בכביש, אולם מותר להולך רגל להסיע גלגינוע על המדרכה אם אין בכך הפרעה להולכי רגל.

<חוה ראובני: "

<מיטל להבי: אפשר לשנות את המילה "להסיע" למילה "להוליך"?

מירב בן ארי: הוא סוחב איתו?

מירב בן ארי: אז להסיע זה לא לסחוב.

<חוה ראובני: זה ניסוח שיש היום באופניים.

איתן כבל: אף אחד מרוכבי האופניים הצעירים לא מסתובב עם אבן שושן.

איתן כבל: אני כשהבנתי לרגע נחרדתי.

איתן כבל: זה צריך להיות ברור.

<חוה ראובני: זה הנוסח שקיים לגבי אופניים בשני מקומות.

מירב בן ארי: זה נוסח גרוע.

איתן כבל: חוה, בסוף בסוף, אם פה לא הבינו אז קל וחומר.

<לאה ורון: במקום "להסיע" יהיה "להוביל".

<חוה ראובני: השאלה האם לא כדאי לתקן את התקנות האחרות שמשתמשות במונח כדי שלא יהיו שאלות פרשניות?

<אתי בנדלר: למרות שהוועדה לא הביאה את התקנות המתייחסות לאופניים לאישור הוועדה, הוועדה תאשר את התקנות האלה בתנאי שיתוקנו גם התקנות הרלוונטיות באופן שהמילה "להסיע" תוחלף במילה "להוביל".

<חוה ראובני: להביא תיקון?

<אתי בנדלר: לא, הוועדה כבר מאשרת.

איתן כבל: מי בעד עם התיקון?

איתן כבל: בעד – רוב נגד – אין נמנעים – אין סעיף 5 אושר עם התיקון.

<אתי בנדלר: אנחנו נבדוק במכתב האישור באיזה תקנות מדובר.

<חוה ראובני: "122ב.

<חוה ראובני: כללי רכיבה על גלגינוע א.

<חוה ראובני: לא ירכב אדם על גלגינוע בכביש בזמן תאורה, אלא אם הוא לובש אפוד זוהר כהגדרתו בסעיף 65ב לפקודה.

<חוה ראובני: " הכוונה ללילה.

<חוה ראובני: יש הגדרה בתקנות התעבורה.

<חוה ראובני: זמן תאורה זה הזמן שצריך להדליק אורות.

<חוה ראובני: זאת הגדרה קיימת.

<חוה ראובני: זה גם בלילה וגם כשהראות לקויה.

איתן כבל: מי בעד?

איתן כבל: בעד – רוב נגד – אין נמנעים – אין סעיף 122ב(א) אושר.

איתן כבל: הסעיף אושר.

<חוה ראובני: "ב.

<חוה ראובני: לא ירכב אדם על גלגינוע אלא אם כן הוא חובש קסדת מגן מסוג כאמור בחלק ג' בתוספת השנייה הקשורה ברצועה שתמנע את נפילתה בשעת הרכיבה.

מירב בן ארי: בכל גיל צריך לשים קסדה בקורקינט?

<חוה ראובני: כן.

מירב בן ארי: למה צריך קסדה בכל גיל?

איתן כבל: יקירה, אנחנו אחרי.

איתן כבל: מי שמגיע בזמן יכול היה לטעון את טענותיו.

<אתי בנדלר: בתקנה 122 א'ב החדש, סעיף קטן א' אושר?

איתן כבל: אושר.

<חוה ראובני: "ב.

<חוה ראובני: לא ירכב אדם על גלגינוע אלא אם כן הוא חובש קסדת מגן מסוג כאמור בחלק ג' בתוספת השנייה הקשורה ברצועה שתמנע את נפילתה בשעת הרכיבה.

<חוה ראובני: " פה זה חבישת קסדה גורפת.

מירב בן ארי: אני רוצה להתנגד אם אפשר.

<אתי בנדלר: אני רוצה להעיר רק לעניין "מסוג כאמור בחלק ג' בתוספת השנייה" כי משמעה, כפי שנראה לאחר מכן, שהיא עומדת בכל התקנים.

<אתי בנדלר: אני חושבת שזה נטל שלא ניתן להטיל אותו על הרוכש, המשתמש הסופי.

<אתי בנדלר: הוא צריך רק לדעת שהקסדה מסומנת.

<אתי בנדלר: לכן אני מבקשת מאדוני לשקול האם לאשר את זה או לא.

<חוה ראובני: אני מבקשת להשיב.

<חוה ראובני: דיברנו על-כך גם בפתיח של הדיון.

<חוה ראובני: התוספת מחייבת לא רק שהן יהיו תקניות אלא שגם יסומנו באופן תקני.

<חוה ראובני: אדם צריך לרכוש קסדה שיש עליה סימון שהיא עומדת בתקנים.

<חוה ראובני: הוא לא צריך לבדוק אותה בעצמו במעבדות חומרים כאלה ואחרות, למדוד את העובי שלה, את הגודל שלה ואת התנוחה שלה.

<אתי בנדלר: לכאורה, הוא צריך לראות שיש סימון.

<אתי בנדלר: אני חושבת שאת זה אפשר להטיל על המשתמש.

<אתי בנדלר: אבל הפירוט לאחר מכן בתוספת השנייה, משמעות הדבר, שהיא גם עומדת בתקנים.

<אתי בנדלר: אני חושבת שזה נטל שאי-אפשר להטיל על המשתמש הסופי.

איתן כבל: כשאני בא לחנות אני לא מבקש קסדה שלא עומדת בתקנים.

<עוזי יצחקי: זה כמו שקונים כל דבר, למשל, כשאני קונה מקרר.

<אתי בנדלר: אתה לא מואשם בעבירה אם השתמשת במקרר שאינו עומד בתקנים.

איתן כבל: אדוני המנכ"ל - - -

<עוזי יצחקי: עושים מזה - - -

<חוה ראובני: אם אנחנו לא נגיד "מסומנת כתקנית", אם לא תהיה חובה כזאת, אז היום בחנויות, ערב פורים, יש אין סוף קסדות.

<אתי בנדלר: אין לי בעיה עם מסומנת.

איתן כבל: חוה, זה איך אנחנו הופכים רגולציה לבירוקרטיה.

איתן כבל: זה בדיוק הסעיף זה.

איתן כבל: מה אני רוצה להגיד לך בנקודה הזאת?

איתן כבל: רוכבי אופנועים אולי מבינים והם יכולים להתחכם.

איתן כבל: כשאני בא למוכר אני מבקש ממנו קסדה לילדה לרכיבה על אופניים.

איתן כבל: אני לא שואל אם זה עומד בתקן המחמיר מספר כזה וכזה?

איתן כבל: הנחת המוצא שלי היא שהוא נותן לי משה תקני.

איתן כבל: קניתי את הקסדה.

איתן כבל: פקח עוצר את בתי והוא כבר מומחה לקסדות והוא ייתן לי דוח?

איתן כבל: הוא ייתן דוח כשאין לנו בכלל מושג בעניין הזה?

איתן כבל: דרך אגב, זה כמו כל מוצר.

איתן כבל: אם אני הולך לקנות מטף כיבוי ומוכרים לי מטף כיבוי לא תקני, אז יאשימו אותי?

<אתי בנדלר: אין לי התנגדות ללכת מעבר למה שאומר היושב ראש ולהטיל חובה על המשתמש לוודא שהקסדה מסומנת, אבל עד כאן.

<אתי בנדלר: זה מקסימום האחריות שאפשר להטיל עליו.

<אתי בנדלר: אי-אפשר להטיל עליו לבדוק מעבר לזה שהיא מסומנת, אם היא גם עומדת בדרישות התקן.

<חוה ראובני: אני חושבת שזאת הכוונה.

איתן כבל: אבל עובדה שאנחנו לא מבינים את זה.

<חוה ראובני: אני אחזור ואסביר.

<חוה ראובני: אני מסכימה שהמשתמש לא יכול לדעת אם הקסדה תקנית או לא.

<חוה ראובני: הוא לא מעבדת חומרים ומעבדה כזאת לא עומדת לרשותו.

<חוה ראובני: הוא צריך לראות שהיא מסומנת.

<חוה ראובני: להבנתי, זה מה שאומר הנוסח של 122ב(ב) כפי שהוא מפנה לתוספת.

<חוה ראובני: אם זה לא אומר את זה, אני אשמח לתיקון נוסח.

<חוה ראובני: אנחנו לא יכולים לומר סתם קסדה, כי אחרת הקסדות של פורים שעכשיו נמצאות בחנויות הצעצועים, יכול אדם שלא בתמימות להשתמש בהן ולומר שזאת קסדה.

איתן כבל: הבנו אחד את השני.

<אתי בנדלר: את רוצה לקפוץ עכשיו לסימון לסעיף 8 פסקה 2?

<אתי בנדלר: דהיינו, יש פה שני מרכיבים.

<אתי בנדלר: אחד, שהם יהיו לפי תקן רשמי ודבר שני שהם יהיו מסומנים כך וכך.

<אתי בנדלר: בקשר לסימון אין לי בעיה.

<אתי בנדלר: בקשר לחלק העליון, שהם יהיו לפי התקן הרשמי, תקן ישראלי 1613, יש לי בעיה להטיל את זה על המשתמש.

איתן כבל: נכון.

<חוה ראובני: ואם נאמר "כפי שסומנו".

<אתי בנדלר: את רוצה שיהיה כתוב "שסומן כאמור בחלק ג'"?

<חוה ראובני: כן.

<אתי בנדלר: אין בעיה.

<אתי בנדלר: "שסומן כאמור בחלק ג'", זה בסדר גמור.

איתן כבל: כל הקטע הוא שאנחנו רוצים שיהיה סימון.

איתן כבל: חובתו של הרוכש לדעת שזה סימון שהופך את הקסדה לתקנית.

איתן כבל: הוא לא צריך לדעת תקן כזה או כזה.

<חוה ראובני: אין צורך להכביר מילים, זה מוסכם.

מירב בן ארי: למה זה לא עד גיל 16?

מירב בן ארי: למה עם אופניים הסכמנו שמגיל 16 הרוכב יחליט.

מירב בן ארי: למה צריך לחייב אנשים מבוגרים לרכב על קורקינט עם קסדה בתוך העיר?

מירב בן ארי: למה?

מירב בן ארי: אני באמת לא מצליחה להבין.

מירב בן ארי: לגבי ילדים אני מבינה, אבל למה המבוגרים?

איתן כבל: הראש נהיה רך יותר עם השנים.

איתן כבל: אני אגיד לך את הדבר הבא.

איתן כבל: אני לא מסכים.

איתן כבל: אני בכלל לא התלהבתי מהרכיבה בתוך העיר בנסיבות האלה.

איתן כבל: כשיהיו שבילי אופניים מוסדרים, אז ברור.

איתן כבל: דרך אגב, ביוון, למשל, לא רוכבים עם קסדות.

איתן כבל: אז מה?

<קריאה: לצערנו, ביוון גם רוכבי אופנוע לא חובשים קסדה וזאת לא דוגמה טובה.

איתן כבל: חברים, העניין מבחינתי מוסדר עם התיקון.

איתן כבל: מי בעד?

איתן כבל: בעד – רוב נגד – 1 נמנעים – אין סעיף 122ב(ב) אושר עם התיקון.

מירב בן ארי: אני מבקשת לרשום שאני נגד.

<אתי בנדלר: סעיף ב' אושר עם התיקון שבמקום "מסוג" יהיה "שסומן".

<חוה ראובני: "ג.

<חוה ראובני: הרוכב על גלגינוע, לא ירכיב עליו אדם נוסף".

<מיטל להבי: זה בדיוק בניגוד לשימוש שכולם מרכיבים את הכלב, את הילדים ואת כולם.

מירב בן ארי: אגב, כלב מותר לו, כי לפי עיקרון חוקיות המנהל, מה שלא כתוב שאסור מותר.

<מיטל להבי: על אופניים חשמליים לא ניתן להרכיב.

<מיטל להבי: דווקא בגלגינוע ניתן להרכיב.

איתן כבל: מי בעד?

איתן כבל: בעד – רוב נגד – אין נמנעים – אין סעיף 122ב(ג) אושר.

<חוה ראובני: (ד) על רכיבה על גלגינוע יחולו הוראות תקנה 110 כאילו היה הרוכב הולך רגל באופן שיחצה את הכביש בהליכה ויוליך עימו את הגלגינוע, ותקנות 121, 122, 123(א), 126, 127, 128, 129 (ג), (ה)ו-(ז), 133 ו-134, בשינויים המחויבים.

<חוה ראובני: צריך גם פה לשנות ובמקום "יוליך עימו" יהיה "ויוביל".

מירב בן ארי: אבל אם שביל האופניים ממשיך על הכביש על מעבר החצייה?

מירב בן ארי: בתל-אביב יש מקומות שעל מעבר החצייה יש שביל אופניים.

מירב בן ארי: למה הוא צריך לרדת ולחצות.

<חוה ראובני: אנחנו מדברים על חציית כביש.

איתן כבל: היא צודקת.

איתן כבל: זה פשוט מאוד.

איתן כבל: כשאתה נוסע ברוטשילד, השדרה ברוטשילד חוצה שביל אופניים.

איתן כבל: כשיש לו אור ירוק הוא לא ירד ויוביל את האופניים.

איתן כבל: אם יש לו ירוק הוא יכול להמשיך.

<חוה ראובני: "למעט במעבר חצייה לרוכבי אופניים", יש תמרור כזה.

איתן כבל: אוקיי.

<מרדכי פדר: זה אומר שמי שמגיע לצומת מרומזרת בקורקינט חשמלי, אמור לרדת מהקורקינט, לעבור למדרכה ולחצות.

איתן כבל: פדר, אתה היחיד שהבנת את זה כך.

איתן כבל: רוכב אופניים חשמליים או גלגינוע, שמגיע למעבר חצייה והוא רוכב על שביל אופניים וחוצה כביש שהוא חלק משביל האופניים, צריך למצוא את ההגדרה הנכונה לעניין הזה.

איתן כבל: אם הוא עם האופניים האלה והוא חלק ממעבר החצייה והוא לא רוכב, הוא מוליך, שם הוא יכול לרכב על-פי כל הכללים.

<חוה ראובני: אני אסביר.

<חוה ראובני: יש סימון מיוחד שהוא בגדר תמרור והוא קיים בלוח התמרורים, תמרור 812, שהוא סימון של מעבר חצייה לרוכבי אופניים.

<חוה ראובני: לחצות שם אפשר ברכיבה.

איתן כבל: בסדר.

<חוה ראובני: אני אקריא שוב.

<חוה ראובני: "(ד) על רכיבה על גלגינוע יחולו הוראות תקנה 110 כאילו היה הרוכב הולך רגל באופן שיחצה את הכביש בהליכה ויוביל עימו את הגלגינוע, למעט במעבר חצייה לרוכבי אופניים, ותקנות 121, 122, 123(א), 126, 127, 128, 129 (ג), (ה)ו-(ז), 133 ו-134, בשינויים המחויבים.

<חוה ראובני: "

איתן כבל: תסבירי במה דברים אמורים.

<חוה ראובני: אנחנו למעשה מחילים כאן תקנות שחלות על אופניים רגילים שכבר כתובות ופשוט מעתיקים אותן לפה.

<חוה ראובני: 121 זה הגבלות על הובלת חפצים.

<חוה ראובני: יש הגבלה על הגודל של חפצים כמו באופניים גם על קורקינטים חשמליים.

<חוה ראובני: "צרור או חפץ המונעים ממנו שליטה או שהם עולים באורכם על 70 סנטימטר וחורגים מחוץ לחלק הקדמי או האחורי ביותר".

<חוה ראובני: זה מטען חורג של אופניים.

<מיטל להבי: אגב, בפקודת האופניים מותר להרכיב על מושב מיוחד.

<חוה ראובני: 122 זה איסור נסיעה בצד רכב אחר; 123 זה איסור רכיבה על קורקינט במצב לא תקין; 126 זה איסור לגרור או להיגרר; 127 זה חובת שמירת רווח; 128 זה חובת הרכיבה בימין ובזהירות; 129 זה איסור רכיבה במנהרה, חובת רכיבה בשול בדרך בין-עירונית ואיסור רכיבה, להבדיל מהובלה, במעבר חצייה; 133 זה הליכה עם אופניים.

<חוה ראובני: "הולך רגל המסיע אופניים בדרך".

<חוה ראובני: זה צריך להיות "המוביל" - גם את זה צריך לתקן – "דינו כדין רוכב אופניים"; 134 זאת סמכות השוטר להוציא את האוויר מהצמיגים למי שרוכב שלא כדין".

מירב בן ארי: אדוני היושב ראש, לא ניתן להוציא אוויר מצמיגים של קורקינט.

<אבנר פלור: למה את אומרת את זה?

<אבנר פלור: לפני חודש עשינו מבצע והיו כאלה.

איתן כבל: אומרים לך אנשי המקצוע.

<אבנר פלור: אני אישית הייתי במבצע לפני חודש והיו כאלה כלים.

איתן כבל: מי בעד תקנת משנה ד' עם התיקון?

<אתי בנדלר: שני תיקונים: "ויוביל" ולהוסיף "למעט במעבר חצייה לרוכבי אופניים".

איתן כבל: מי בעד?

איתן כבל: בעד – רוב נגד – אין נמנעים – אין

איתן כבל: אושר.

<חוה ראובני: "תיקון תקנה 129 6.

<חוה ראובני: בתקנה 129 לתקנות העיקריות – 1.

<חוה ראובני: בתקנות משנה (ב) – א.

<חוה ראובני: במקום המילים "שביל מיוחד או נתיב מיוחד לאופניים" יבוא "שבילי אופניים".

איתן כבל: מי בעד?

איתן כבל: בעד – רוב נגד – אין נמנעים – אין סעיף 6א אושר.

איתן כבל: אושר.

<חוה ראובני: ב.

<חוה ראובני: במקום הקטע החל במילים "אלא באותו שביל" עד סופה יבוא "בשביל האופניים".

<חוה ראובני: אני מבקשת להשמיט את המילה "אלא" ולהשאיר "באותו שביל".

איתן כבל: מי בעד?

איתן כבל: בעד – רוב נגד – אין נמנעים – אין סעיף 6ב 1 אושר.

איתן כבל: אושר.

<חוה ראובני: "2.

<חוה ראובני: תקנת משנה (ד) תימחק".

<חוה ראובני: זאת הוראת שעה שמתירה רכיבה על אופניים מגיל 14 עד 16 בשביל אופניים.

<חוה ראובני: בעד – רוב נגד – אין נמנעים – אין סעיף 6ב2 אושר.

איתן כבל: הסעיף אושר.

<חוה ראובני: "תיקון תקנה 135 7.

<חוה ראובני: בתקנה 135 לתקנות העיקריות, במקום "129(א) ו-(ג) יבוא "129".

<חוה ראובני: זה מרחיב את החובות שחלות על תלת אופן.

מירב בן ארי: לדעתי זאת תקנה מאוד חשובה, להרחיב את החובות של תלת-אופן.

מירב בן ארי: השאלה האם מישהו פה ראה תלת אופן?

<עוזי יצחקי: לאחרונה דווקא יש.

<עוזי יצחקי: ראינו את זה בחנויות.

<מיטל להבי: כשאת אומרת לנסוע בצד הימני או בשול, בצד הימני כשיש נת"צ, זה הצד הימני על הנת"צ?

איתן כבל: על הנת"צ ידרסו אותו.

<מיטל להבי: חברים, התקנה קובעת שדו גלגלי נוסע בצד ימין בצמוד למדרכה.

<מיטל להבי: שאלה מאוד פשוטה: מה עושה אדם שאין לו שביל ואין לו מדרכה ואין לו צד ימין?

<מיטל להבי: איפה הוא נוסע?

<מיטל להבי: אני צריכה להבין את החוק כדי להסביר.

איתן כבל: הרי ממה נפשך?

איתן כבל: אם יש נת"צ ואין לו מקום, אז הוא לא רוכב.

<עוזי יצחקי: אנחנו עושים עכשיו פיילוט בנת"צ לדו גלגלי.

<מיטל להבי: אופניים יכולים לנסוע בנת"צ, זה כבר ידוע.

<מיטל להבי: אופנועים זה בניסוי.

<מיטל להבי: השאלה היא לגבי קורקינט.

איתן כבל: לא קיימנו דיון בשאלה הזאת.

<חוה ראובני: זה כמו באופניים.

<חוה ראובני: מי בעד?

<חוה ראובני: בעד – רוב נגד – אין נמנעים – אין סעיף 7 אושר.

איתן כבל: אושר.

<חוה ראובני: "תיקון התוספת השנייה 8.

<חוה ראובני: בחלק ג' לתוספת השנייה לתקנות העיקריות, אחרי פרט 1 יבוא: "(1א) גלגינוע (תקנות39יח1 ו-122יב1) (1) סימון הגלגינוע יהיה במדבקה בת קיימא, רוחבה לא יפחת מ-60 מילימטר ואורכה מ-50 מילימטר, גודל אות בה לא יפחת מ-5 מילימטר, והיא תכלול את כל אלה:

<חוה ראובני: הודעה בדבר הגבלת גיל הרכיבה, לגיל 16 לפחות;

<חוה ראובני: משקל עצמי של הגלגינוע;

<חוה ראובני: הספק מרבי;

<חוה ראובני: (י) בגלגינוע עם צמיג פניאומטי - לחץ אוויר בצמיגים;" (2) קסדות לרוכבי גלגינוע יהיו לפי התקו הרשמי ת"י 1613 של מכון התקנים הישראלי - קסדות מגן לרוכבי אופניים ויסומנו לפי הוראות התקן האירופאי 1078-EN בסימן EN-1078 או לפי הוראות התקן האמריקאי CPSC-16 בסימן CPSC, לפי העניין, שעותק שלו מופקד לעיון הציבור במשרדי מכון התקנים הישראלי, והפניה אליו מצויה באתר האינטרנט של משרד התחבורה והבטיחות בדרכים שכתובתו .

<חוה ראובני: "

<מרדכי פדר: אדוני, תיקון טכני.

<מרדכי פדר: בסעיף 2 כתוב - - -

<גדי מינץ: מדוע שם היצרן חייב להיות ולא מספיק היבואן?

<אבנר פלור: זה לפי התקן הישראלי.

<גדי מינץ: מה ההיגיון?

<גדי מינץ: זה משהו שממש מפריע ליבואנים.

<גדי מינץ: אחרי 20 שנה אני מוצא איזה ספק, בא אחד אחר ובשנייה עוקף אותי.

<חוה ראובני: זה בהתאמה למדבקה של האופניים החשמליים ושם זה בתקן.

<גדי מינץ: גם שם זה אבסורד.

<גדי מינץ: זה מה שגרם לכל הבלגאן.

<לאה ורון: לא הבנו את הטענה.

<גדי מינץ: בשביל להשיג יצרן סיני טוב, אתה צריך לכתת את רגליך ולהוציא סכומי עתק בשביל למצוא יצרן טוב.

<גדי מינץ: יש הרבה מאוד מפעלים שעושים זבל.

<גדי מינץ: אחרי הרבה שנים שסבלתי עם מוצרים לא טובים, הגעתי ליצרן הטוב.

<גדי מינץ: זה הסוד הכי מסחרי שלי.

<גדי מינץ: אז מגיע מישהו חדש, מסתכל על הפתק ורואה את היצרן.

<חוה ראובני: הוא מגן על הסוד המסחרי ואני חושבת שזה נוגד את ההגנה עלה אינטרס הציבורי.

<גדי מינץ: יש את היבואן.

<חוה ראובני: כשהציבור רואה איזה אופניים יש לחבר - - -

<גדי מינץ: מה עוזר לך שרשום שם היצרן בסין?

איתן כבל: לא נפתח עכשיו את העניין הזה.

איתן כבל: אני מציע שתוציאו פנייה ואנחנו ננסה לבדוק מה המשמעות האמיתית של זה ומה גובר על מה.

איתן כבל: תוציא אלי ואני אדאג להעביר את זה.

איתן כבל: מה גובר על מה, הסוד המסחרי או זכות הציבור לדעת?

<מיטל להבי: היצרן זה לא כל-כך משמעותי.

<מיטל להבי: בשביל מה צריך את שם היצרן?

<מרדכי פדר: אני רוצה להעיר על טעות טכנית, טעות דפוס.

<מרדכי פדר: כתוב "התקו הרשמי" וצריך להיות "התקן הרשמי".

<אתי בנדלר: תוקן.

<אתי בנדלר: הערה נוספת לגבי פסקה 2.

<אתי בנדלר: ככל שהוועדה תאשר את הפסקה הזאת, אני מבקשת לאפשר לנו לבדוק אם זה מחייב שינוי בנוסח כדי להתאים את זה לעיקרון שנקבע קודם, דהיינו, שהקסדות אכן יעמדו בתקן אבל החובה תחול על המשתמש רק לגבי בדיקת הסימון.

<ויצמן משה: אני מנהל אגף הרכב.

<ויצמן משה: אדוני היושב ראש, אנחנו מקבלים את ההערה של גדי ואנחנו נוריד את הדרישה לשם היצרן.

<אתי בנדלר: אני מציעה שלא תזדרז עכשיו לתת תשובה משום שזה עומד בניגוד לתקנים.

<אתי בנדלר: בתקן עצמו כתוב שצריך לסמן את שם היצרן.

<אבנר פלור: יכולה להיות בעיה עם חוק הגנת הצרכן.

איתן כבל: חברים יקרים, כבר נתתי את הפתרון הנכון שיש בו שכל.

איתן כבל: לא אמרתי שדבריו של גדי מופרכים.

איתן כבל: אנחנו צריכים שזה ייבדק לא בהינף קולמוס.

איתן כבל: הוא יוציא אלי פנייה.

איתן כבל: אני אעביר לכם את הדברים ונבדוק את זה לא רק בהיבט הספציפי אלא במפתח הרחב של הדברים.

איתן כבל: ננסה לתת על זה את המענה הנכון.

<אביטל אפל פנקס: אני מארגון "בטרם".

<אביטל אפל פנקס: יש לזה השלכות בטיחותיות.

<אביטל אפל פנקס: יש ריקול - - -

איתן כבל: אני לא פותח את זה.

איתן כבל: אמרתי שיש לכאן ולכאן.

איתן כבל: אי-אפשר לתת לזה מענה ברגע זה.

<עמי רוטמן: אני יועץ משפטי של הרשות הלאומית לבטיחות בדרכים.

<עמי רוטמן: לעניין השימוש בגלגינוע על נת"צ.

<עמי רוטמן: תקנה 34 קובעת כך" כביש, שביל או נתיב שיועדו וסומנו לסוג מסוים של כלי רכב, לא ישתמשו נהגי רכב או עוברי דרך אחרים".

<עמי רוטמן: בסעיף ב' אומר: "על אף האמור בתקנה א', רוכב אופניים ישתמש בצידו הימני קיצוני של הכביש, אף הוא כביש שהוקצה בו נתיב לתחבורה ציבורית".

<עמי רוטמן: זה אומר שהפטור הזה הוא ספציפית לאופניים.

<עמי רוטמן: פורמלית זה לא יחול על גלגינוע.

איתן כבל: אבל זה מה שחוה אמרה.

<עמי רוטמן: צריך לתקן את תקנה 34.

<אתי בנדלר: זה מחייב תיקון עכשיו ב-122ב(ד)?

<עמי רוטמן: צריך לתקן את 34ב כך שייקבע - - -

<חוה ראובני: לא, להחיל את 34ב כאילו הם היו אופניים.

<אבנר פלור: להחיל את תקנה 34ב גם על גלגינוע.

<אתי בנדלר: להוסיף לתקנה 122ב(ד), להוסיף את 34ב'.

<אתי בנדלר: זה מה שאת אומרת?

<חוה ראובני: כן.

<אתי בנדלר: אז אני מבקשת שהוועדה תאשר.

<אתי בנדלר: נוסיף: "בתקנות 34ב'" וגומר.

איתן כבל: תסבירי על מה אנחנו מצביעים?

<אתי בנדלר: בתקנה 122ב (ד), כשכתוב איזה תקנות יחולו לעניין רכיבה על גלגינוע, להוסיף את תקנה 34ב'.

איתן כבל: מי בעד?

איתן כבל: בעד – רוב נגד – אין נמנעים – אין התוספת לסעיף 122ב(ד) אושרה.

איתן כבל: אושר.

איתן כבל: עכשיו נחזור לסעיף 8.

איתן כבל: אני מעלה את זה להצבעה עם התיקון.

<אתי בנדלר: ככל שיתבקש תיקון כדי להתאים לעיקרון שנקבע קודם.

איתן כבל: מי בעד?

איתן כבל: בעד – רוב נגד – אין נמנעים – אין סעיף 8 אושר.

<חוה ראובני: "תיקון התוספת הארבע עשרה 9.

<חוה ראובני: בתוספת הארבע עשרה לתקנות העיקריות, בסימון אופניים עם מנוע עזר לפי התקן הרשמי, במקום "מתחת לגיל 14" יבוא "מתחת לגיל 16".

איתן כבל: מי בעד?

איתן כבל: בעד – רוב נגד – אין נמנעים – אין סעיף 9 אושר.

איתן כבל: הסעיף אושר.

<חוה ראובני: "תחילה 10.

<חוה ראובני: תחילת של תקנות אלה, 30 ימים מיום פרסומן".

<חוה ראובני: התבקשתי הבוקר לעשות שינוי.

<חוה ראובני: נאמר לנו שמכון התקנים לא יהיה ערוך לתת את הנושא של העמידה בתקן בתוך 30 יום.

<חוה ראובני: לכן אנחנו רוצים לומר כך: "10.

<חוה ראובני: תחילת של תקנות אלה 120 ימים מיום פרסומן, למען שלוש התקנות שמתייחסות לאופניים החשמליים, של העלאת הגיל לאופניים חשמליים, שזה תקנות 2, 6(2) ו-9".

איתן כבל: האם גברתי יכולה להסביר בעברית?

<חוה ראובני: חלק מהתהליך של האישור של הקורקינטים לאור התקנות האלה מחייב פעילות של מכון התקנים.

<חוה ראובני: בדרך לפה נאמר לי שמכון התקנים לא יוכל לעמוד בזה.

<אילן כרמית: אני מנהל אגף תעשייה במכון התקנים.

<אילן כרמית: חיכינו לדיון הזה בשביל להחליט האם לבנות כמה מתקנים כדי שאפשר יהיה לבדוק לפי התקן.

<אילן כרמית: המתקנים האלה, המינימום זה שלושה חודשים.

<אתי בנדלר: בתוך שלושה חודשים תוכלו לעמוד בבדיקות התאמה?

<אילן כרמית: נשתדל לבנות תוך שלושה חודשים.

<אתי בנדלר: ארבעה חודשים?

איתן כבל: חיכינו עד עכשיו, שזה יהיה 4 חודשים.

<חוה ראובני: יש שלוש תקנות שמתייחסות להעלאת גיל הרכיבה לאופניים חשמליים שהן לא קשורות בדבר הזה.

<חוה ראובני: אלה תקנות 2, 6(2) ו-9 שלהן תהיה תחילה בתוך 30 יום.

<יושי בלוט: מה יעשה עכשיו הציבור שיש לו אופניים?

<חוה ראובני: הוא ישמור את האופניים עד שיהיה בן 16?

<יובל גינסברג: למה לא לעשות תקופת שיפסיקו לרכוש?

<חוה ראובני: האופניים ממשיכות להיות תקניות לגמרי וזה שונה מהמצב בתקנות הקודמות.

<חוה ראובני: האיסור הוא רק על להמשיך להשתמש בהן בטווח הגילאים של 14 עד 16.

<יובל גינסברג: למה לא לעשות תקופת מעבר למי שקנה אתמול אופניים והוא בן 14.

<יובל גינסברג: הוא לא פורע חוק.

<יובל גינסברג: למה אתם הופכים 150,000 איש לעבריינים?

<חוה ראובני: אני לא יודעת אם יש 100,000.

איתן כבל: סליחה.

איתן כבל: אני רוצה להבהיר לכל הנוכחים.

איתן כבל: כשנכנסו התקנות של איסור סיגריות, אנשים מכרו, הביאו.

איתן כבל: אני לא קונה את הדברים האלה.

איתן כבל: אנחנו לא נחכה שנתיים שבני ה-14 יגדלו.

איתן כבל: אני לא מתייחס פה לכל מה שנאמר, אדוני המנכ"ל, אני מתייחס אליך.

איתן כבל: אנחנו רוצים שמייד תתחיל פעולת הסברה לאלה בגיל 16 על כל המשתמע מכך.

איתן כבל: אני יודע שעושים את זה בכמה בתי ספר שמתחילים פעילות הסברה אינטנסיבית להורים.

איתן כבל: היתה מעלה את זה להורים, הייתי שולח להורים, הייתי עושה שיתוף פעולה עם משרד החינוך.

איתן כבל: קודם כל, נאשר את סעיף 10.

<חוה ראובני: לאופניים התחילה היא 30 יום מיום פרסומן.

<אילן גרודסקי: אנחנו מבקשים לדעת האם שימוש בסלולאר בזמן רכיבה על גלגינוע זה כמו נהיגת רכב?

איתן כבל: גם באופניים זה אסור.

<חגית אוריין: זה לא כתוב בשום מקום.

<חוה ראובני: תקנה 28 שאוסרת שימוש בסלולאר אומרת: "בעת שרכב בתנועה, הנוהג ברכב לא יוכל לשאת טלפון קבוע או נייד וכו'".

<חוה ראובני: קורקינט הוא רכב.

<חוה ראובני: זה נכון לאופניים, לאופנועים וגם לקורקינטים.

<חגית אוריין: תכניסו גם את זה לתקנות.

איתן כבל: זה ברור.

איתן כבל: גם הפקחים יקבלו את זה.

איתן כבל: חברים יקרים, גם ילד יודע שאסור לו להשתמש בסלולאר.

איתן כבל: הוא משתמש לא כי זה לא כתוב בסעיף 120 והוא לא קרא את הסעיף.

איתן כבל: בואו לא נגזים.

איתן כבל: העניין פה זה לפקח או לשוטר שעוצר אותו.

איתן כבל: כולנו יודעים שמי שרוכב אסור לו להשתמש.

איתן כבל: אני לא כותב לו עכשיו גם באיזו זווית ואיך לעמוד בצד.

איתן כבל: בעד – רוב נגד – אין נמנעים – אין סעיף 10 אושר עם התיקונים.

איתן כבל: סעיף 10 אושר.

איתן כבל: לפני שנסיים אני רוצה לומר כמה דברים.

איתן כבל: קודם כל, אני רוצה להודות לכם.

איתן כבל: אני שמח שהעברנו את התקנות.

איתן כבל: אני חושב שעשינו יום גדול.

איתן כבל: אולי זאת נשמעת מילה גדולה אבל אני מאמין בה.

איתן כבל: שנית, אני מזכיר לאדוני שאינני מתכוון לוותר על נושא הביטוח, לפחות לנסות את נושא הביטוח.

<גדי מינץ: יש כבר מוצרים.

איתן כבל: אני יודע.

איתן כבל: אני לא פותח דיון, אני רק שם כותרות.

<גדי מינץ: יש מוצרים פרטיים שאנשים קונים אותם.

איתן כבל: אני יודע.

איתן כבל: אם היית בדיון הקודם כנראה לא היית מגיב, כי כבר אמרנו את זה בדיון הקודם.

איתן כבל: למרות זאת, אמרנו שאנחנו רוצים משהו הרבה יותר מסודר.

איתן כבל: אני לא רוצה פתוח את זה.

מירב בן ארי: ממתי זה חל?

<אתי בנדלר: לגבי העלאת גיל הרוכבים מאופניים זה 30 ימים מיום פרסומם.

<אתי בנדלר: לגבי גלגינוע בעוד ארבעה חודשים מיום פרסומם.

מירב בן ארי: סליחה רגע.

מירב בן ארי: בן 14 שקנה אתמול אופניים.

איתן כבל: דיברתי על זה.

מירב בן ארי: הוא יכול להחזיר?

איתן כבל: חברים, אי-אפשר עולם מושלם.

מירב בן ארי: זה עולם עצוב.

איתן כבל: התקנות הן כד להסדיר.

איתן כבל: אני לא שם.

איתן כבל: אי-אפשר לייצר כאן הוראת מעבר.

איתן כבל: זה לא נכון, זה גם לא לעניין.

איתן כבל: זה חינוך וכולם צריכים להתכנס אל תוך התהליך הזה.

איתן כבל: אני יודע שזה קשה, אני יודע שזה מורכב, אני יודע שזה מסובך.

איתן כבל: זה כמו הרבה דברים שיצאנו איתם לדרך ונראו בלתי אפשריים בעליל.

איתן כבל: אני תמיד מזכיר את הסיגריות.

איתן כבל: פעם היו מודיעים בחדשות שנהג אוטובוס עצר את האוטובוס כי מישהו עישן סיגריה.

איתן כבל: היום אפילו הצעירים כבר לא משנים.

איתן כבל: היום זה ברור וזה חלק בלתי נפרד מהתהליך.

איתן כבל: אני מודה לכם.

איתן כבל: אנחנו נביא גם את נושא הרישוי, גם את נושא הביטוח.

מירב בן ארי: מה עם הפיקוח?

איתן כבל: סליחה, אני לא עונה.

איתן כבל: קיימנו דיון ואמרנו את כל הדברים בהתחלה.

איתן כבל: אני חצי שעה אחרי הזמן.

<אתי בנדלר: מחכים להצעת החוק הממשלתית שתעלה.

איתן כבל: תודה רבה, הישיבה נעולה.